text:
Rudyard Kipling
Ni Joseph Rudyard Kipling ( /ˈrʌdjəd ˈkɪplɪŋ/ RUD-yəd KIP-ling; 30 Disiembre 1865 – 18 Enero 1936)[1] ket maysa idi nga Ingles a mannaniw, mannurat iti ababa a sarita, ken nobelista a naipangpangruna a nalaglagip para iti panagrambakna iti Britaniko nga imperialismo, iti sarsarita ken dandaniw dagiti Britaniko a soldado idiay India, ken dagiti sarsaritana para kadagiti ubbing. Ni Kipling ket nagunggunaan ti Premio Nobel iti Literatura idi 1907. Naipasngay isuna idiay Bombay, idiay Bombay a Presidensia iti Britaniko nga India, ken innala ti pamiliana idiay Inglatera idi isu ket agtawen ti lima.[2] Ni Kipling ket kalatakan a naam-ammuan kadagiti obrana iti piksion, a mairaman ti Ti Bakir a Libro (maysa nga urnong dagiti sarita a mairaman ti "Rikki-Tikki-Tavi"), Isu nga Kasta dagiti Sarita (1902) (1894), Kim (1901) (maysa asarita ti panagbanbaniaga), dagiti adu nga ababa a sarita, a mairaman ti "Ti Lallaki nga Isunto ti Ari" (1888);[3][4] ken dagiti dandanina, a mairaman ti Mandalay (1890), Gunga Din (1890), Ti Dagsen ti Puraw a Tao (1899) ken If— (1910). Isu ket naipanunutan a kas ti maysa a nagruna nga "agpabpabaro ti arte iti ababa a sarita";[5] dagiti librona para kadagiti ubbing ket naibturan a klasiko iti literatura dagiti ubbing; ken dagiti obrana ket ket naibagbaga nga agipakpakita ti "maysa nga adu ti aramatna ken naraniag a pakasaritaan a regalo".[6][7]
Dagiti nagibasaran[urnosen | urnosen ti taudan]
- ^ The Times, (Londres) 18 Enero 1936, p. 12
- ^ Pinney, Thomas (Septiembre 2004). H. C. G. Matthew ken Brian Harrison, ed. ‘Kipling, (Joseph) Rudyard (1865–1936)’ (Oxford a Diksionario iti Nailian a Biograpia nga ed.). Oxford nga Unibersidad ti Pagmalditan.
- ^ A kas ti panagipadpada a nagbaetan ti daytoy a pisi ken ti ababa a sarita ni T. S. Eliot a ti 'Lalaki nga Ari Idi', kitaen ti Tatsushi Narita, Ni T. S. Eliot ken ti Kinaagtutubona a kas 'Maysa a Literario a Kolumbus'. Nagoya: Kougaku Shuppan, 2011.
- ^ A kas para kadagiti pakaammo iti pisi ni Kipling, kitaen ti http://www.kipling.org.uk/rg_wouldbeking_notes.htm
- ^ Rutherford, Andrew (1987). Sapasap a Pakauna kadagiti Edision ni Rudyard Kipling, iti "Pak iti Turod ni Pook kendagitiGunguna ken dagiti Aniwaas", babaen ni Rudyard Kipling. Oxford nga Unibersidad ti Pagmalditan. ISBN 0-19-282575-5
- ^ Rutherford, Andrew (1987). Panakaiyamammo ti Oxford a Klasiko ti Lubong nga edision iti "Naranas a Sarsarita manipud kadagiti Turod", babaen ni Rudyard Kipling. Oxford nga Unibersidad ti Pagmalditan. ISBN 0-19-281652-7
- ^ Ni James Joyce ket naipanunutanna a ni Tolstoy, Kipling ken D'Annunzio a isuda ket "dagiti tallo a mannurat iti maika-19 a siglo nga adda kadagiti masna a talento", ngem isu ket "saan a nakaitungpal ti dayta a kari". Isu pay ket naglaglagip a dagitoy tallo a mannurat ket "adda isuda ti napeklan bassit a kapununotan a maipanggep ti relihion, wenno maipanggep ti patriotismo." Diario ni David Fleischman, 21 Hulio 1938, nga inadaw nga insao idiay James Joyce babaen ni Richard Ellmann, p. 661, Oxford nga Unibersidad a Pagmalditan (1983) ISBN 0-19-281465-6


c: text/html

text:
Yerevan
Ti Yerevan (Armenio: Երևան, Panangibalikas nga Armenio: [jɛɾɛˈvɑn]) ket isu ti kapitolio ken kadakkelan a siudad iti Armenia ken maysa kadagiti kadaanan nga agnanayon a nataengan a siudad. Naisanglad daytoy ti igid ti Karayan Hrazdan, ti Yerevan ket isu ti administratibo, kultural, ken industria a sentro iti pagilian ti Armenia. Isu daytoyen ti kapitoliona manipud idi 1918, ti maikasangapulo ket tallo ti pakasaritaan iti Armenia.
Ti pakasaritaan iti Yerevan ket napetsado manipud idi maika-8 a siglo BC, a ti panakabangon ti pagsammakedan iti Erebuni idi 782 BC babaen ni Ari Argishti I idiay kalaudan nga ungto iti Tanap ti Ararat.[2]Kalpasan ti Umuna a Sangalubongan a Gubat, ti Yerevan ket nagbalin a kapitolio iti Demokratiko a Republika iti Armenia gapu kadagiti ribribo a nagbiag iti Armenio a Genosidio ket nagtaeng iti daytoy a lugar. Napardas a dimmakkel daytoy a siuadad idi maika-20 a siglo a kas ti Armenia ket nagbalian a maysa kadagiti sangpulo ket lima a republika idiay Kappon ti Sobiet. Iti limapulo a tawtawen, ti Yerevan ket nabaliwan a kas maysa nga ili nga addaan laeng ti bassit a ribo a nagtaeng iti uneg ti Ruso nga Imperio, iti kangrunaan a kultural, artistiko, ken industria a sentro, ken nagbalin pay a tugaw ti nailian a gobierno.
Dagiti nagibasaran[urnosen | urnosen ti taudan]
- ^ Armstat Yerevan
- ^ Katsenelinboĭgen, Aron (1990). Ti Kappon ti Sobiet: Imperio, Pagilian ken dagiti Sistema. New Brunswick: Transaction Publishers. p. 143. ISBN 0887383327.

robotstxt: allowed

filter: keep


text:
Ania ti Kuna ti Biblia Maipapan iti Homoseksualidad?
MAPAGDEDEBATEAN pay laeng iti adu a nasion ti gay marriage (panagasawa ti agpada a lalaki wenno babai). Ngem idi 2015, indeklara ti Supreme Court idiay United States a legalen dayta iti intero a pagilianda. Sipud idin, immadu ti nag-search iti Internet maipapan iti dayta. Maysa iti kaaduan a naisaludsod ti, “Ania ti kuna ti Biblia maipapan iti gay marriage?”
Awan ti espesipiko nga ibaga ti Biblia maipapan iti kinalegal ti panagasawa ti agpada a lalaki wenno babai. Ngem sungbatanna daytoy, Ania ti kuna ti Biblia maipapan iti homoseksualidad, wenno seksual a relasion ti agpada a lalaki wenno babai?
Adu ti mangibagbaga nga ammoda ti sungbat, uray dida pay inadal a naimbag ti Biblia—ngem agkokontra ti sungbatda! Kuna ti dadduma a nalawag a kagura ti Biblia dagiti homoseksual. Adda met mangibagbaga a gapu ta ibilbilin ti Biblia nga “ayatem ti padam a tao,” ipalubosna ti amin a kita ti seksual a relasion.—Roma 13:9.
ANIA TI KUNA TI BIBLIA?
Ania kadagitoy ti ibilangmo a husto?
Ibaga ti Biblia a dakes a maaddaan iti seksual a relasion ti agpada a lalaki wenno babai.
Ipalubos ti Biblia a maaddaan iti seksual a relasion ti agpada a lalaki wenno babai.
Isursuro ti Biblia ti homophobia (pananggura wenno diskriminasion kadagiti bakla ken tomboy).
SUNGBAT:
HUSTO. Kuna ti Biblia: “Dagiti lallaki a makikaidda kadagiti lallaki . . . didanto tawiden ti pagarian ti Dios.” (1 Corinto 6:9, 10) Kasta met laeng uray kadagiti babbai.—Roma 1:26.
SAAN A HUSTO. Isursuro ti Biblia a ti laeng mabalin a maaddaan iti seksual a relasion ket ti agassawa a lalaki ken babai.—Genesis 1:27, 28; Proverbio 5:18, 19.
SAAN A HUSTO. Pudno nga ibaga ti Biblia a dakes ti homoseksualidad, ngem saanna nga isursuro ti saan a patas a panangtrato kadagiti homoseksual, panangranggas kadakuada gapu iti gura, wenno aniaman a kita ti madi a panangtrato kadakuada.—Roma 12:18. [1]
Ania ti Patpatien Dagiti Saksi ni Jehova?
Patien dagiti Saksi ni Jehova a dagiti moral a paglintegan ti Biblia ti kasayaatan a pagsurotan, ken kayatda nga aramiden dagita. (Isaias 48:17) [2] Isu nga adaywan dagiti Saksi ni Jehova ti amin a klase ti seksual nga immoralidad, kas iti homoseksualidad. (1 Corinto 6:18) [3] Kasta ti panagbiag a kayat dagiti Saksi, ket kalinteganda dayta.
Agporporsegi dagiti Saksi ni Jehova a mangsurot iti Golden Rule babaen ti panangtratoda iti dadduma kas iti kayatda a pannakatrato
Ngem ikagkagumaan met dagiti Saksi ni Jehova ti makikappia iti “amin a tattao.” (Hebreo 12:14) Uray kagurada ti homoseksualidad, dida ipilpilit iti dadduma ti kapanunotanda. Dida makiramraman kadagiti krimen gapu iti pananggura kadagiti homoseksual ken dida maragsakan no adda madamagda a kasta a pasamak. Agporporsegi dagiti Saksi ni Jehova a mangsurot iti Golden Rule babaen ti panangtratoda iti dadduma kas iti kayatda a pannakatrato.—Mateo 7:12.
Isursuro Kadi ti Biblia ti Diskriminasion?
Ibagbaga latta ti dadduma nga isursuro ti Biblia ti saan a patas a panangtrato kadagiti homoseksual. Ibagbagada pay a dagiti sumursurot iti moral a paglintegan ti Biblia ket dida ammo nga akseptaren ti padada a tao. ‘Akikid ti panagpampanunot dagiti tattao idi naisurat ti Biblia,’ kunada. ‘Ita, akseptarentayon ti amin a tattao aniaman ti puli, nasionalidad, ken ibagada a seksoda.’ Para kadakuada, ti saan a panangakseptar iti homoseksualidad ket kas met iti saan a panangakseptar kadagiti tattao a sabali ti kolorda. Husto kadi dayta a kapanunotan? Saan. Apay?
Adda ngamin nagdumaan ti saan a panangakseptar iti homoseksualidad ken ti saan a panangakseptar kadagiti homoseksual. Ibagbaga ti Biblia kadagiti Kristiano a respetuenda ti amin a klase ti tattao. (1 Pedro 2:17)) [4] Ngem dina kayat a sawen a masapul nga akseptarenen dagiti Kristiano ti amin a klase ti aramid.
Panunotem daytoy: Ipapantayo nga ibilangmo ti panagsigarilio a makadadael iti salun-at ken narugit pay ketdi. Kasano no adda katrabahuam nga agsigsigarilio? Maikuna kadi nga akikid ti panagpampanunotmo gapu laeng ta dikay agpada iti kapanunotan iti panagsigarilio? Gapu kadi ta agsigsigarilio isuna ken saanka nga agsigsigarilio, kayatnan a sawen nga idumdumamon isuna? No pilitennaka a baliwam ti kapanunotam iti panagsigarilio, saan kadi nga isuna no kuan ti akikid ti panagpampanunotna ken saanna nga ammo ti mangakseptar iti padana a tao?
Kayat dagiti Saksi ni Jehova a suroten ti moral a paglintegan nga ibagbaga ti Biblia. Dida akseptaren dagiti aramid nga iparparit ti Biblia. Ngem dida met pagkakatawaan wenno tratuen iti di nasayaat dagiti tattao nga agar-aramid kadagiti banag a naiduma iti kayatda.
Naulpit Kadi ti Biblia?
Kasano ngay dagiti lallaki a kasla babai ti riknada ken dagiti babbai a kasla lalaki ti riknada? Nayanakda kadi a kastan? No wen, saan kadi a naulpittayo no ibagatayo a saan a nasayaat no surotenda ti riknada?
Awan ti ibaga ti Biblia maipapan iti pakabuklan ti tao a posible a rason nga agbalin a homoseksual ti maysa. Ngem admitiren ti Biblia nga adda dagiti ugali dagiti tattao a permi a nairamuten kadakuada. Uray no kasta, ibaga ti Biblia nga adda dagiti aramid—agraman dagiti homoseksual nga ar-aramid—a masapul a liklikantayo no kayattayo a paragsaken ti Dios.—2 Corinto 10:4, 5.
Kuna ti dadduma a naulpit ti ibagbaga ti Biblia. Ngem naibasar laeng dayta iti opinionda a masapul a surotentayo no ania ti kayat ti riknatayo, wenno napateg ti seksual a riknatayo isu a masapul a ditay kontrolen, ken ditay pay ketdi kabaelan a kontrolen dayta. Ngem inikkan ti Biblia dagiti tattao iti dignidad, ta imbagana a kabaelanda a labanan ti rikriknada. Saan a kas kadagiti animal, kabaelanda a labanan ti riknada.—Colosas 3:5. [5]
Panunotem daytoy: Kuna ti dadduma nga eksperto nga adda dagiti ugali dagiti tattao, a kas iti kinabayolente, a ti posible a makagapu ket nayanakda a kasta. Awan ti eksakto nga ibaga ti Biblia maipapan iti pakabuklan ti tao a posible a rason nga agbalin a bayolente ti maysa. Ngem admitiren ti Biblia nga adda dagiti tattao a “managunget” ken “agannayas [wenno, nalaka] nga agpungtot.” (Proverbio 22:24; 29:22) Ngem ibaga met la ti Biblia: “Baybay-am ti unget ket panawam ti pungtot.”—Salmo 37:8; Efeso 4:31.
Manmano la ketdi ti kumontra iti dayta a balakad wenno mangibaga a naulpit dayta para kadagiti managpungpungtot. Kinaagpaysuanna, adda dagiti eksperto nga agporporsegi a mangtultulong kadagiti managpungpungtot a mangkontrol iti riknada uray mamatida a natawid dayta nga ugali.
Kasta met laeng ti takder dagiti Saksi ni Jehova iti aniaman nga aramid a maikontra iti estandarte ti Biblia, a pakairamanan ti seksual a relasion ti lalaki ken babai a saan a nagkasar. Kastoy ti balakad ti Biblia maipapan kadagita: “Tunggal lalaki ammona koma ti nasantoan ken natakneng a wagas ti panangasawa, saan a dinederrep a kas ar-aramiden dagiti saan a makaammo iti Dios.”—1 Tesalonica 4:4, 5, Ti Baro a Naimbag a Damag Biblia.
“Kasta Idi ti Sumagmamano Kadakayo”
Dagiti mayat nga agbalin a Kristiano idi umuna a siglo ket agduduma ti napalabas ken panagbiagda, ken dadduma kadakuada ti nangaramid iti dakkel a panagbalbaliw iti panagbiagda. Kas pagarigan, naibaga iti Biblia dagiti ‘mannakiabig, managrukbab iti idolo, mannakikamalala, lallaki a maipaay kadagiti di nainkasigudan a panggep [wenno, lallaki a makirelasion iti padada a lalaki],’ ngem naibaga pay: “Kasta idi ti sumagmamano kadakayo.”—1 Corinto 6:9-11.
Idi imbaga ti Biblia a, “kasta idi ti sumagmamano kadakayo,” kayatna kadi a sawen a saanen a pulos narikna dagiti nangisardeng iti homoseksual nga aramid ti aniaman a homoseksual a rikna? Saan, ta kuna ti Biblia: “Itultuloyyo ti magna babaen ti espiritu ket saankayto a pulos makaaramid iti nainlasagan a tarigagay.”—Galacia 5:16.
Siputam ta saan nga ibagbaga ti Biblia a saanton a pulos marikna ti maysa a Kristiano ti di umiso a rikrikna. No di ket ibagbaga ti Biblia a kabaelanna a saan nga aramiden, wenno suroten dayta a riknana. Nasursuro dagiti Kristiano a kontrolen dagiti kasta a rikna ken saanda a sangkapanunot tapno dida maaramid dagita.—Santiago 1:14, 15. [6]
Dayta ti gapuna a pinagduma ti Biblia ti panangayat a mangaramid iti maysa a banag ken ti mismo a panangaramid iti dayta. (Roma 7:16-25) Kabaelan a kontrolen ti maysa a tao nga addaan iti homoseksual a rikna no ania dagiti sangkapanunotna, kas iti panangkontrolna iti dadduma pay a dakes a rikna, kas iti rikna nga agpungtot, makikamalala, ken agbalin a naagum.—1 Corinto 9:27; 2 Pedro 2:14, 15.
Sursuroten dagiti Saksi ni Jehova ti moral a paglintegan nga adda iti Biblia ngem dida ipilit iti dadduma ti patpatienda. Dida met baliktaden dagiti linteg a mangprotprotektar iti kalintegan dagiti tattao a saanda a kapada iti pamay-an ti panagbiag. Positibo ti mensahe nga ipakpakaammo dagiti Saksi ni Jehova, ken maragsakanda a mangibaga iti dayta iti asinoman a dumngeg.—Aramid 20:20.
^ 1. Roma 12:18: “Makikappiakayo iti amin a tattao.”
^ 2. Isaias 48:17: “Siak, ni Jehova, ti Diosmo, Daydiay mangisursuro kenka tapno magunggonaam ti bagim.”
^ 3. 1 Corinto 6:18: “Adaywanyo ti pannakiabig [wenno, seksual nga immoralidad]!”
^ 4. 1 Pedro 2:17: “Padayawanyo dagiti amin a kita ti tattao.”
^ 5. Colosas 3:5: “Papatayenyo, ngarud, dagiti kameng ti bagiyo nga adda iti rabaw ti daga no maipapan iti pannakiabig [wenno, seksual nga immoralidad], kinarugit, panaggartem iti sekso.”
^ 6. Santiago 1:14, 15: “Tunggal maysa masuot babaen ti pananggargari ken panangsulbog ti bukodna a derrep. Kalpasanna ti derrep, inton nayinawen, mangipasngay iti basol.”
Ammuem ti Ad-adu Pay
Ania ti Kuna ti Biblia Maipapan iti Panagkasar Dagiti Homoseksual?
Ti namunganay iti panagasawa ti kasayaatan a makaammo no kasano nga agbalin a permanente ken naragsak ti panagasawa.


text:
1864
Ti tawen ti 1864 ket bisiesto a tawen a nangrugi iti Biernes iti kalendario a Gregoriano ken ti bisiesto a tawen a nangrugi iti Mierkoles iti nabunbuntog iti 12 nga aldaw a kalendario a Huliano.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
Hulio[urnosen | urnosen ti taudan]
- Hulio 7 – Isabelo de los Reyes, Filipino a politiko , mannurat ken aktibista (pimmusay 1938)
Disiembre[urnosen | urnosen ti taudan]
- Disiembre 29 – Yun Chi-ho, Koreano nga aktibista (pimmusay 1945)


text:
Pagsasao a Napolitano
Ti Napolitano (autonimo: nnapulitano; Italiano: napoletano) ket isu ti pagsasao ti akin-abagatan a kontinental nga Italia, a mairaman ti siudad ti Napoles. Daytoy ket saan a nainaganan iti siudad, ngem nainaganan manipud iti Pagarian ti Napoles, nga idi ket isu ti kaaduan a nangsakup ti daytoy a lugar ken ti Napoles ket isu idi ti kapitoliona. Idi Oktubre 14, 2008 ti linteg babaen ti Rehion ti Campania ket nangibagbaga a ti pagsasao a Napolitano ket nasken a masalakniban.[2] Daytoy ket nabigbigan babaen ti UNESCO a kas pagsasao ket tawid. Ti Napolitano ket addaan iti adu nga impluensia iti intonasion ti Rioplatense nga Espaniol, ti rehion ti Buenos Aires ti Arhentina.[3]
Dagiti nagibasaran[urnosen | urnosen ti taudan]
- ^ Reperensia ti Napolitano iti Ethnologue (maika-17 nga ed., 2013)
- ^ Artikulo iti pagsasao nga Italiano iti Il Denaro
- ^ journals.cambridge.org
- ’A lengua ’e Pulecenella babaen ni Carlo Iandolo
- Il napoletano parlato e scritto byabaen ni Nicola De Blasi ken ni Luigi Imperatore


text:
LEKSION 14
Ti Pagarian a Mangituray iti Intero a Daga
Mapugtuam kadi no ania a Pagarian ti adalenta?— Wen, ti Pagarian ti Dios. Ti Pagarian a mangisubli iti paraiso ditoy daga. Kayatmo kadi a manayonan ti ammom maipapan iti Pagarian ti Dios?—
Kada pagarian, adda arina. Ti Ari ti mangituray kadagiti tattao iti pagarianna. Ammom kadi no asino ti Ari ti Pagarian ti Dios?— Ni Jesu-Kristo. Aggigian ni Jesus idiay langit. Asidegen nga iturayanna ti amin a tao ditoy daga. Naragsaktayonto ngata inton agbalin nga Ari ni Jesus iti intero a daga?—
Asino ti kayatmonto a makita idiay Paraiso?
Sigurado a nakaragragsaktayto! Saanton nga aglalaban ken aggugubat dagiti tattao iti Paraiso. Ay-ayatendanto ti maysa ken maysa. Awanton ti agsakit wenno matay. Makakitanton dagiti bulag, makangngegton dagiti tuleng, makalagto ken makatarayton dagiti pilay. Adunton ti makan. Aggagayyemton dagiti animal ken tattao. Agbiagto manen dagiti natay. Dagiti lallaki ken babbai a naadalta iti daytoy a broshur kas kada Rebecca, Rahab, David, ken Elias ket agbiagto manen! Kayatmonto kadi a maam-ammo ida?—
Ay-ayatennaka ni Jehova ken kayatna a naragsakka. No itultuloymo nga am-ammuen ni Jehova ken agtulnogka kenkuana, agbiagkanto nga agnanayon iti nagpintas a paraiso! Kayatmo kadi dayta?—
BASAEM ITI BIBLIAM
Ammuem ti Ad-adu Pay
Masaktan ti Dios—No Kasanotayo a Maparagsak
Ammom kadi a mabalin a masaktam ni Jehova? Ammuem no kasano a nasaktan da Adan ken Eva ni Jehova babaen kadagiti inaramidda.


text:
Delfin Albano, Isabela
Ti Delfin Albano ket maysa a maika-4 a klase nga ili iti probinsia ti Isabela iti Filipinas.
Dagiti baranggay[urnosen | urnosen ti taudan]
Ti ili ti Delfin Albano ket nabingbingay a politikal iti 29 a barbaranggay.[2]
- Aga
- Andarayan
- Aneg
- Bayabo
- Calinaoan Sur
- Capitol
- Carmencita
- Concepcion
- Maui
- Quibal
- Ragan Almacen
- Ragan Norte
- Ragan Sur (Poblacion)
- Rizal (Ragan Almacen Alto)
- San Andres
- San Antonio
- San Isidro
- San Jose
- San Juan
- San Macario
- San Nicolas (Fusi)
- San Patricio
- San Roque
- Santo Rosario
- Santor
- Villa Luz
- Villa Pereda
- Visitacion
- Caloocan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Isabela". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Isabela". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)
- [http://www.delfinalbanoisabela.com Website ti Delfin Albano


text:
Kanton iti Zug
Ti Kanton iti Zug (Aleman Kanton Zug (tulong·paammo)) ket maysa kadagiti 26 a kanton idiay Suisa. Daytoy ket mabirukan idiay tengnga ti Suisa ken ti kapitoliona ket ti Zug. Ti kanton ket adda ti 239 km² a kalawa ken isu ti kabassitan a kanton babaen ti kalawa. Daytoy ket saan a nabingbingay kadagiti distrito.
Dagiti nagibasaran[urnosen | urnosen ti taudan]
- ^ Arealstatistik Standard - Kantonsdaten nach 4 Hauptbereichen
- ^ Populasion ti Kanton iti Zug (Aleman) Naala idi 29 Mayo 2012
Dagiti silpo ti ruar[urnosen | urnosen ti taudan]
Midia a mainaig iti Kanton iti Zug iti Wikimedia Commons


text:
SEKSION 9
Nagkiddaw Dagiti Israelita iti Ari
Simmukir ni Saul, ti umuna nga ari iti Israel. Simmukat kenkuana ni David, a nakitulagan ti Dios maipaay iti agnanayon a pagarian
KALPASAN ni Samson, nagserbi ni Samuel kas propeta ken ukom iti Israel. Dagiti Israelita sangkaibagada kenkuana a kayatda ti maaddaan iti ari kas iti dadduma a nasion. Nupay makapasair ken Jehova dayta, binilinna ni Samuel a patganna ti kiddawda. Pinili ti Dios ti napakumbaba a lalaki a ni Saul nga agbalin nga ari. Ngem idi agangay, ni Ari Saul nagbalin a natangsit ken nasukir. Gapuna, ni Jehova binilinna ni Samuel a mangdutok iti sabali nga ari—maysa nga agtutubo nga agnagan iti David. Ngem naglabas pay ti adu a tawen sakbay a nagari ni David.
Idi agtutubo pay ni David, sinarungkaranna ti kakabsatna a kameng ti buyot ni Saul. Ti intero a buyot pagbutbutnganda ti mannakigubat a higante nga agnagan iti Goliat, a mangum-umsi kadakuada ken iti Diosda. Gapu iti rurod ni David, inawatna ti karit ti higante a pannakirupak kenkuana. Babaen laeng ti maysa a pallatibong ken sumagmamano a bato, ti agtutubo sinangona ti kabusor, nga agtayag iti dandani tallo a metro. Gapu iti pananglais kenkuana ni Goliat, kinuna ni David a nabilbileg ti igamna gapu ta isu ket makidangadang iti nagan ni Jehova a Dios! Pinapatay ni David ni Goliat babaen ti maysa laeng a bato sana pinugotan babaen ti mismo a kampilan ti higante. Timmalaw ti buyot dagiti Filisteo gapu iti butengda.
Idi damo, naragsakan ni Saul gapu iti kinatured ni David, isu a dinutokanna a mangidaulo iti buyotna. Ngem idi agsasarunon ti balligi ni David, napalalon ti imon ni Saul. Nagtalaw ni David tapno maispal ket nagbiag kas pugante iti adu a tawen. Kaskasdi, nagtalinaed a nasungdo iti ari a mangikagkagumaan a mangpapatay kenkuana, ta sipapanunot a ni Jehova a Dios ti nangdutok ken Ari Saul. Idi agangay, natay ni Saul iti paggugubatan. Di nagbayag, nagari ni David kas inkari ni Jehova.
“Sigurado nga ipasdekkonto a sititibker ti trono ti pagarianna agingga iti tiempo a di nakedngan.”—2 Samuel 7:13
Kas ari, tinartarigagayan ni David ti mangibangon iti maysa a templo para ken Jehova. Ngem kinuna ni Jehova ken David a maysanto kadagiti annakna—ni Solomon—ti mangaramid iti dayta. Nupay kasta, ti Dios ginunggonaanna ni David babaen ti maysa a makapainteres a tulag iti nagbaetanda: Agtaud iti kaputotan ni David ti awan kapadana a dinastia dagiti ari. Dayta a kaputotan ti pagtaudanto ti Manangisalakan wenno Bin-i a naikari idiay Eden. Isunto dayta ti Mesias, a kaipapananna “Daydiay Napulotan,” a dinutokan ti Dios. Inkari ni Jehova a ti Mesias ti agbalinto nga Agturay iti agnanayon a gobierno wenno Pagarian.
Kasta unay ti panagyaman ni David isu a nagurnong iti adu a materiales ken agkakangina a metal para iti pannakaibangon ti templo. Nangputar met iti adu a naipaltiing a salmo. Idi dandanin matay, binigbig ni David: “Ti espiritu ni Jehova ti nagsao babaen kaniak, ket ti saona adda idi iti dilak.”—2 Samuel 23:2.
—Naibasar iti 1 Samuel; 2 Samuel; 1 Cronicas; Isaias 9:7; Mateo 21:9; Lucas 1:32; Juan 7:42.
Ammuem ti Ad-adu Pay
Dagiti Naimbag nga Ari ken Dakes nga Ari
Apay a nabingay ti Israel iti dua a pagarian?


text:
PANAGBIAG KAS KRISTIANO
Isuro ti Kinapudno
Mangrugi inton Septiembre, adda mainayon a baro a pagtuladan a presentasion iti Workbook iti Gimong a Panagbiag ken Ministerio a napauluan iti “Isuro ti Kinapudno.” Tulongannatayo daytoy a mangitampok iti maysa a kangrunaan a kinapudno iti Biblia babaen ti panangusar iti maysa a saludsod ken teksto.
No madlawtayo nga interesado ti kaskasabaantayo, mabalintayo a paggagaren iti sumaruno a panagsarungkar babaen iti panangibati iti publikasion wenno babaen iti panangipabuya iti maysa a video iti jw.org. Ikagumaantayo koma ti agsubli kalpasan ti sumagmamano nga aldaw tapno maituloy ti napagsaritaan. Dagiti baro a presentasion ken dagiti paset ti estudiante ket maibatay kadagiti topiko iti libro nga Isursuro ti Biblia. Makatulong dagiti kanayonan a teksto iti repaso ti kapitulo dayta a libro iti panangyadal iti Biblia wenno panagsarungkar, a Biblia laeng ti mausar.
Maymaysa laeng ti dalan nga agturong iti biag. (Mt 7:13, 14) Gapu ta nagduduma ti relihion ken kasasaad dagiti tattao a makasarsaritatayo, dagiti topiko iti Biblia a makapainteres iti tunggal indibidual ti masapul nga ilawlawagtayo kadakuada. (1Ti 2:4) No mas pamiliartayo iti nagduduma a topiko iti Biblia ken mapasayaattayo ti abilidadtayo a ‘mangaramat a siuumiso iti sao ti kinapudno,’ naragragsaktayo, ken agballigitayo a mangisuro iti kinapudno iti sabsabali.—2Ti 2:15.


text:
Salsaludsod Dagiti Agbasbasa
Ania ti mabalin nga aramiden tapno matulongan dagiti kakabsat a sensitibo iti angot ti bangbanglo?
Narigat ti kasasaad dagiti sensitibo iti angot ti bangbanglo. Iti inaldaw a pannakipulapolda iti sabsabali, saanda a naan-anay a maliklikan ti makaangot iti bangbanglo. Nupay kasta, adda dagidiay agdamdamag no mabalin a kiddawen a liklikan dagiti kakabsat ti agusar iti bangbanglo ken cologne kadagiti Nakristianuan a gimong, asamblea, ken kombension.
Awan met siguro ti Kristiano a mangigagara a mangaramid iti maysa a banag a mangparigat kadagiti kakabsat a tumabuno kadagiti Nakristianuan a taripnong. Kasapulantayo amin ti pammaregta a maipapaay kadagiti gimongtayo. (Heb. 10:24, 25) Gapuna, asinoman a sensitibo unay iti bangbanglo, a dayta ti makagapu a saanen a makagimong, mabalinna ti makisarita kadagiti panglakayen maipapan iti daytoy a banag. Nupay saan a Nainkasuratan wenno maitutop ti mangaramid iti paglintegan maipapan iti panagusar iti bangbanglo kadagiti gimong, mabalin a mangipaay dagiti panglakayen iti makatulong nga impormasion tapno matarusan dagiti kakabsat ti parikut a pakaipaspasanguan ti dadduma. Depende iti kasasaad, mabalin nga iraman dagiti panglakayen iti lokal a kasapulan iti Gimong ti Serbisio dagiti nabiit pay a nairuar a napapateg nga impormasion mainaig iti dayta. Wenno mabalin met a mangaramidda iti naannad a pakaammo. * Ngem saan koma nga ulit-uliten dayta dagiti panglakayen. Kanayonto latta nga adda dagiti kabbaro a makigimong a saan a makaammo iti dayta a problema, ket kayattayo a mariknada a maragsakantay iti kaaddada. Ditay kayat nga adda asinoman a saan a relaks gapu iti panagusarna iti kalkalainganna ti angotna a bangbanglo.
No adda kasta a problema iti kongregasionyo ken no ipalubos ti kasasaad, mabalin nga iyurnos dagiti panglakayen nga agtugaw dagiti kakabsat a sensitibo iti bangbanglo iti maysa a paset ti Kingdom Hall. Kas pagarigan, nalabit adda conference room a mabalinda a pagyanan tapno magunggonaanda iti gimong. No saan a mairemedio ti kasasaad ken adda latta dagiti maapektaran iti bangbanglo, mabalin nga irekord dagiti gimong wenno i-hook-up dagita babaen ti telepono, kas iti maar-aramid para kadagiti kakabsat a saanen a makaruar iti pagtaenganda.
Mainaig iti daytoy a banag, masapul met koma a nakonsiderartayo iti sabsabali no tumabunotayo kadagiti rehional a kombension. Gapu ta kaaduan a kombension ket maang-angay kadagiti nakubong a lugar, ken awan met ti naisina a paset ti pagkombensionan a pagyanan dagiti sensitibo iti bangbanglo, panangipakita iti ayat no limitarantayo ti panagusartayo iti bangbanglo. Ngem daytoy nga instruksion ket saan koma nga agbalin a paglintegan kadagiti gimong ti kongregasion, ken saantay koma a matmatan a kasta.
Bayat nga addatayo pay laeng iti daytoy a sistema ti bambanag, agsagabatayo amin kadagiti epekto ti natawid a basol. Apresiarentay unay ti pannakikooperar ti sabsabali tapno saan a madegdegan ti panagsagabatayo. Mabalin a kaipapanan dayta nga agsakripisio ti dadduma a saan pay la nga agusar iti bangbanglo wenno cologne no umayda makigimong tapno saan a marigatan dagiti kakabsat a sensitibo iti bangbanglo. Ngem ti koma ayattayo kadagiti kakabsat ti mangtignay kadatayo a mangaramid iti dayta.
Suportaran kadi dagiti sekular a reperensia a nagbiag ni Poncio Pilato?
Nalatak ni Poncio Pilato kadagiti agbasbasa iti Biblia gapu iti akemna iti pannakabista ken pannakapapatay ni Jesus. (Mat. 27:
Masansan a nagparang ti nagan ni Pilato kadagiti sinurat ti Judio a historiador a ni Josephus, a nangisurat iti tallo a pasamak a nagparikutan ni Pilato bayat ti kinagobernadorna iti Judea. Ti maikapat a pasamak ket innayon ti Judio a historiador a ni Philo. Ti Romano a mannurat a ni Tacitus, a nangirekord iti pakasaritaan dagiti emperador ti Roma, pinatalgedanna met nga imbilin ni Poncio Pilato ti pannakapapatay ni Jesus bayat ti panagturay ni Tiberio.
Idi 1961, adda tapi ti bato a nasarakan dagiti arkeologo iti nagkauna a Romano a teatro iti Cesarea, Israel, a nakaikitikitan ti Latin a nagan ni Pilato. Ti inskripsion (makita iti ladawan) ket saanen a kompleto ngem maipagarup a ti orihinal a pannakabasana ket: “Para kadagiti madaydayaw a didios (daytoy) a Tiberieum, indedikar ni Poncio Pilato, Prepekto ti Judea.” Ti patakder a tuktukoyenna ket nalabit maysa a templo a pangidaydayaw iti Romano nga emperador a ni Tiberio.
Masapul kadi nga agdalungdong ti babai nga agibumbunannag iti Pagarian no mangyadal iti Biblia iti imatang ti maysa a lalaki nga agibumbunannag?
Iti “Salsaludsod Dagiti Agbasbasa” iti Pagwanawanan a Hulio 15, 2002, nadakamat a masapul nga agdalungdong ti maysa a sister no mangikondukta iti panagadal iti Biblia iti imatang ti maysa a lalaki nga agibumbunannag, bautisado man wenno saan. Nausig manen daytoy a banag ket nakita a kasapulan ti panagbalbaliw iti daytoy nga urnos.
No bautisado ti lalaki a makikadua iti maysa a sister a mangyadal iti Biblia, masapul nga agdalungdong ti sister. Iti kasta, ipakpakitana a raraemenna ti urnos ni Jehova mainaig iti kinaulo iti uneg ti kongregasion agsipud ta ar-aramidenna ti maysa nga annongen a gagangay a para iti lalaki. (1 Cor. 11:
Ngem no ti kadua ti sister iti panangyadalna iti Biblia ket di bautisado a brother ken dina asawa, saan a kalikaguman ti Biblia nga agdalungdong. Nupay kasta, gapu ta makonsiensia ti dadduma a sister, agdalungdongda latta uray iti kasta a kasasaad.
^ par. 2 Maipapan iti daytoy a topiko, mabalinyo a kitaen ti “Panangtulong Kadagidiay Addaan iti MCS,” iti Agriingkayo! nga Agosto 8, 2000, panid 8-10.


text:
Cantilan, Surigao del Sur
Ti Cantilan ket maysa a maika-2 a klase nga ili iti probinsia ti Surigao del Sur iti Filipinas.
Dagiti baranggay[urnosen | urnosen ti taudan]
Ti Cantilan ket nabingbingay a politikal kadagiti 17 a barbaranggay.[2]
- Bugsukan
- Buntalid
- Cabangahan
- Cabas-an
- Calagdaan
- Consuelo
- General Island
- Lininti-an (Pob.)
- Lobo
- Magasang
- Magosilom (Pob.)
- Pag-Antayan
- Palasao
- Parang
- San Pedro
- Tapi
- Tigabong
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Surigao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 8 Hulio 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Surigao del Sur". Datos ti Populasion ti Ili. Dibision ti Panagsukisok ti LWUA. Naala idi 8 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
San Jose, Occidental Mindoro
Ti San Jose ket maysa a primera klase nga ili iti probinsia ti Occidental Mindoro iti Filipinas.
Dagiti baranggay[urnosen | urnosen ti taudan]
Ti San Jose ket nabingbingay kadagiti 38 a barbaranggay.[2]
- Ambulong
- Ansiray
- Bagong Sikat
- Bangkal
- Baranggay 1 (Poblacion)
- Baranggay 2 (Poblacion)
- Baranggay 3 (Poblacion)
- Baranggay 4 (Poblacion)
- Baranggay 5 (Poblacion)
- Baranggay 6 (Poblacion)
- Baranggay 7 (Poblacion)
- Baranggay 8 (Poblacion)
- Batasan
- Bayotbot
- Bubog
- Buri
- Camburay
- Caminawit
- Catayungan
- Central
- Iling Proper
- Inasakan
- Ipil
- La Curva
- Labangan Iling
- Labangan Poblacion
- Mabini
- Magbay
- Mangarin
- Mapaya
- Murtha
- Monte Claro
- Natandol
- Pag-Asa
- Pawican
- San Agustin
- San Isidro
- San Roque
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Occidental Mindoro". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 24 Septiembre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Occidental Mindoro". Datos ti Populasion ti Ili. Dibision ti Panagsukisok ti LWUA. Naala idi 24 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Asukar
Ti asukar ket isu ti sapasap a nagan para iti klase ti kimiko a mainaig ti nananaman ti nasam-it a sustansia, kaaduan kadagitoy ket naus-yusar a kas makan. Adda dagiti karbohidrato a buklen ti karbon, hidroheno ken oksiheno. Adda dagiti nadumaduma a kita ti asukar a naala kadagiti nadumaduma a taudan. Dagiti simple nga asukar ket tinawtawagan kadagiti monosakarido ken mairaman ti glukosa (naamammuan pay ti as dekstros), pruktosa ken galaktosa. Ti kankanayon a makmakan wenno granulado nga asukar ket sapasap a kaaduan nga inus-usar a kas makan ket isu ti sakarosa, ti disakarido (iti bagi, sakarosa hidrolises iti pruktosa ken glukosa). Dagiti dadduma pay a Other disakarido ket mairaman ti maltosa ken laktosa. Dagiti maigiddiat ti kimiko a sustansia ketmabalin nga adda met ti nasam-it a nanam, ngem saan dagitoy a naidasig a kas dagiti asukar. Adda met dagitoy ti naus-usar a kas ti basbassit ti kaloriana a suksukat ti makan para iti asukar a naipalawag a kas dagiti artipisial a pangpasam-it.
Dagiti asukar ket mabirukan kadagiti kulanit ti kaaduan a mulmula ngemm dagitoy ket adda laeng iti makaanay a konsetrasion para iti nasayaat panangiyaon iti unas ken remolatsa. Ti unas ket higante a ruot ket naimuyongan daytoyen kadagiti tropikal a klima idiay Adayo a Daya manipud idi taga-ugma a panpanawen. Ti adu a panagpadakkel ti pannakapataud daytoy ket napasamak idi maika-18 a siglo kadagiti panangipatakder kadagiti plantasion ti asukar iti Laud nga Indio ken ti Kaamerikaan. Daytoy idi ti immuna a pannakagun-od ti tattao ti asukar a nangikedkedeng iti diro tapno mapasam-itan ti makmakan. Ti remoatsa ket ramut nga apit ket naimuyongan daytoy kadagiti nalamlamiis a klima ken nagbalin a nangruna a taudan ti asukar idi mika-19 a siglo idi mabalinen a magun-og dagiti pamay-an ti panangiyaon ti asukar. Ti panagpataud ti asukar ken ti panagtagilako ket nangbalbaliw kadagiti adu a waya ti dalan ti pakasaritaan ti tao. Daytoy ket nangimpluensia ti pannakaporma dagiti kolonia, ti nagrugian ti pannakaadipen, ti transision ti naipautangan a panagobra, ti migrasion ti tattao, gubgubat a baetan dagiti pagilian nga agtengtengngel ti panagtagilako ti asukar idi maika-19 a siglo, ken ti etniko a pakabuklan ken politikal nga estruktura iti baro a lubong.
Ti lubong ket nagpataud ti asukar iti agarup a 168 riwriw tonelada idi 2011. Ti natimbeng a tao ket mangmangan ti agarup a 24 kilogramo ti asukar iti tunggal maysa a tawen (33.1 kg kadagiti industrialisado a pagilian), kapada daytoy ti sumurok a 260 kaloria ti makan iti tunggal maysa a tao, iti tunggal maysa nga aldaw. Ti asukar ket mangited ti enerhia ngem awan dagiti taraon wenno dagiti awan linaon a kaloria.
Manipud idi kinaudi a paset ti maika-20 a siglo, nasalsaludsod daytoy no ti kanen nga adu kadagiti asukarna, naipangpangruna kadagiti napapino nga asukar, ket dakes para iti salun-at ti tao. Ti asukar ket naikapeten iti panaglukmeg ken nasuspetsa iti wenno napno a taudan ti gapuanan ti irurumsua ti diabetes, sakit ti puso, demensia, pannaka-apday ti piskel ken panagribrib. Add dagiti nadumaduma nga inararamid nga ad-adal a mangpadas a mangipalawag ti puesto ngem adda met kadagiti nagduduma a resulta, gapu ti kinarigat ti panagbiruk kadagiti populasion a mausar a panagtengngel a saan a mangmangan weenoo nawaya ti pannangan ti aniaman nga asukar.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
- Midia a mainaig iti Asukar iti Wikimedia Commons
- Teasauro ti Aglutluto: Asukar
- Kitaen ti Asukar iti Proyekto ti Nawaya a Direktorio (Ingles)


text:
Ania ti Patpatien Dagiti Saksi ni Jehova?
Kas Saksi ni Jehova, ikagkagumaanmi nga annuroten ti kita ti Kristianidad nga insuro ni Jesus ken sinurot dagiti apostolna. Ilawlawag daytoy nga artikulo dagiti kangrunaan a patpatienmi.
Dios. Daydayawenmi ti maymaysa a pudno ken Mannakabalin-amin a Dios, ti Namarsua, nga agnagan Jehova. (Salmo 83:18; Apocalipsis 4:
11) Isu ti Dios da Abraham, Moises, ken Jesus. —Exodo 3:6; 32:11; Juan 20:17.
Biblia. Bigbigenmi ti Biblia kas mensahe nga impaltiing ti Dios para kadagiti tattao. (Juan 17:17; 2 Timoteo 3:
16) Naibasar dagiti patpatienmi iti amin nga 66 a libro dayta, a pakairamanan ti “Daan a Tulag” ken ti “Baro a Tulag.” Maitutop ti panangdeskribir ni Professor Jason D. BeDuhn iti panangisuratna a dagiti Saksi ni Jehova “ibatbatayda dagiti patpatien ken al-alagadenda iti talaga nga isursuro ti Biblia, a saanda nga ikeddeng a nasaksakbay no ania ti ipagarupda a kuna ti Biblia.” *
Nupay akseptarenmi ti intero a Biblia, saankami a pundamentalista, a mangmatmat a literal ti kayulogan ti intero a Biblia. Bigbigenmi nga adda dagiti paset ti Biblia a naisurat a piguratibo wenno simboliko, a saan a literal ti kaipapananna.
—Apocalipsis 1:1.
Jesus. Sursurotenmi dagiti pannursuro ken ulidan ni Jesu-Kristo ken bigbigenmi kas Manangisalakan ken Anak ti Dios. (Mateo 20:28; Aramid 5:
31) Isu a Kristianokami. (Aramid 11:26) Nupay kasta, naadalmi iti Biblia a ni Jesus ket saan a Mannakabalin-amin a Dios ken saan a naibasar iti Biblia ti sursuro a Trinidad.—Juan 14:28.
Ti Pagarian ti Dios. Daytoy ket pudpudno a gobierno idiay langit, saan ket a kasasaad iti puso dagiti Kristiano. Sukatannanto ti gobierno ti tao ken ibanagna ti panggep ti Dios iti daga. (Daniel 2:
44; Mateo 6: 9, 10) Dandaninan aramiden dagitoy, ta ipakita dagiti padto iti Biblia nga agbibiagtayon iti ‘maudi nga al-aldaw.’ —2 Timoteo 3: 1-5; Mateo 24: 3- 14.
Ni Jesus ti Ari iti Pagarian ti Dios idiay langit. Nangrugin nga agturay idi 1914.—Apocalipsis 11:15.
Pannakaisalakan. Nagbalin a posible ti pannakaisalakan manipud basol ken ipapatay gapu iti daton a sakripisio ni Jesus. (Mateo 20:28; Aramid 4:
12) Tapno mabenepisiaran dagiti tattao iti sakripisio, saanda laeng nga ipakita ti pammati ken Jesus no di ket masapul a balbaliwanda pay ti panagbiagda ken agpabautisarda. (Mateo 28:19, 20; Juan 3: 16; Aramid 3: 19, 20) Makita a nabiag ti pammati ti maysa a tao babaen iti ar-aramidna. (Santiago 2: 24, 26) Nupay kasta, saan a mateggedan ti pannakaisalakan. Magun-odan dayta gapu iti “di kaikarian a kinamanangngaasi ti Dios.”—Galacia 2: 16, 21.
Langit. Ni Jehova a Dios, ni Jesu-Kristo, ken dagiti matalek nga anghel agnanaedda iti naespirituan a lugar. * (Salmo 103:19-
21; Aramid 7: 55) Ti bassit a bilang dagiti tattao, a 144,000, ket mapagungar idiay langit a makipagturay ken Jesus iti Pagarian. —Daniel 7: 27; 2 Timoteo 2: 12; Apocalipsis 5: 9, 10; 14: 1, 3.
Daga. Pinarsua ti Dios ti daga tapno pagtaengan dagiti tattao iti agnanayon. (Salmo 104:5; 115:16; Eclesiastes 1:4) Dagiti natulnog a tattao ket bendisionanto ti Dios iti perpekto a salun-at ken biag nga agnanayon iti paraiso a daga.—Salmo 37:11, 34.
Kinadakes ken panagrigrigat. Nangrugi dagitoy idi nagrebelde ti maysa nga anghel ti Dios. (Juan 8:
44) Daytoy nga anghel, a naawagan iti “Satanas” ken “Diablo” kalpasan a nagrebelde, inallukoyna ti umuna a pagassawaan a sumurot kenkuana, ket nagdakes ti epekto dayta kadagiti kaputotanda. (Genesis 3: 1-6; Roma 5: 12) Tapno masungbatan ti isyu a pinataud ni Satanas, impalubos ti Dios ti kinadakes ken panagrigrigat, ngem saanna nga ipalubos nga agtultuloy dagita iti agnanayon.
Ipapatay. Dagiti tattao a matay awandan. (Salmo 146:4; Eclesiastes 9:
5, 10) Saanda a matutuok iti umap-apuy nga impierno.
Pagungarento ti Dios ti binilion a tattao a natay. (Aramid 24:15) Ngem dagidiay dida kayat ti agpaisuro iti daldalan ti Dios kalpasan a mapagungarda ket madadaelto iti agnanayon. Awanen ti namnamada a mapagungar.
—Apocalipsis 20:14, 15.
Pamilia. An-annurotenmi ti orihinal a pagalagadan ti Dios maipapan iti panagasawa kas panagtipon ti maysa a lalaki ken maysa a babai, a ti seksual nga immoralidad ti kakaisuna a pangibatayan ti diborsio. (Mateo 19:
4-9) Kombinsidokami a makatulong ti sirib a masarakan iti Biblia tapno agballigi dagiti pamilia. —Efeso 5:22– 6:1.
Ti panagdaydayawmi. Saankami nga agdaydayaw iti krus wenno aniaman nga imahen. (Deuteronomio 4:
15- 19; 1 Juan 5: 21) Dagitoy dagiti kangrunaan a paset ti panagdaydayawmi:
Panagkararag iti Dios.—Filipos 4:6.
Panagbasa ken panagadal iti Biblia.—Salmo 1:
1-3.
Panangutob kadagiti naadalmi iti Biblia.—Salmo 77:12.
Panaggigimong tapno agkararag, agadal iti Biblia, agkanta, pagsasaritaan dagiti naespirituan a bambanag, ken paregtaen dagiti padami a Saksi ken ti dadduma.—Colosas 3:
16; Hebreo 10:23- 25.
Panangikasaba iti “naimbag a damag ti pagarian.”—Mateo 24:14.
Panangtulong kadagiti agkasapulan.—Santiago 2:
14- 17.
Panagibangon ken panangmantener kadagiti Kingdom Hall ken dadduma pay a pasdek a maus-usar para iti pannakaidur-as ti sangalubongan a trabahomi a panangisuro iti Biblia.—Salmo 127:1.
Pannakiraman iti panangsaranay kadagiti naapektaran iti kalamidad.—Aramid 11:27-
30.
-
Ti organisasionmi. Naorganisarkami babaen kadagiti kongregasion, a ti tunggal maysa kadagitoy ket iwanwanwan ti bagi dagiti panglakayen. Nupay kasta, dagiti panglakayen ket saan a buklen ti klase klero wenno papanguluen, ken saanda a masuelsuelduan. (Mateo 10:8; 23:8) Saankami a mangmangted iti apagkapullo, ken awan ti maar-aramid a panagkolekta kadagiti gimongmi. (2 Corinto 9:7) Amin nga aktibidadmi ket supsuportaran dagiti donasion, a saan a nainaganan ti nangted.
Ti Bagi a Manarawidwid, a bassit a grupo dagiti nataengan iti naespirituan a Kristiano nga agserserbi iti sangalubongan a hedkuartermi, ti mangiwanwanwan kadagiti Saksi ni Jehova iti intero a lubong.—Mateo 24:45.
Ti panagkaykaysami. Agtutunos ti patpatienmi iti intero a lubong. (1 Corinto 1:
10) Ikagkagumaanmi met a maikkat ti panangidumduma iti puli, tribu, wenno saad ti panagbiag. (Aramid 10:34, 35; Santiago 2:4) Nupay agkaykaysakami, mabalinmi ti mangaramid iti personal a panagpili. Nawaya ti tunggal Saksi a mangaramid iti desisionna maitunos iti nasanay iti Biblia a konsiensiana. —Roma 14: 1-4; Hebreo 5: 14.
Ti konduktami. Ikagkagumaanmi nga ipakita ti saan a managimbubukodan nga ayat iti amin a tigtignaymi. (Juan 13:34, 35) Likliklikanmi dagiti aramid a kagura ti Dios, a pakairamanan ti saan nga umiso a panangusar iti dara babaen ti panagpayalison iti dayta. (Aramid 15:28, 29; Galacia 5:
19- 21) Mannakikappiakami ken saankami a makiramraman iti gubat. (Mateo 5:9; Isaias 2:4) Raraemenmi ti gobierno iti lugar a pagnanaedanmi ken sursurotenmi dagiti maipatpatungpal a linteg no la ketdi saan a maikontra dagita kadagiti linteg ti Dios.—Mateo 22:21; Aramid 5: 29.
Ti relasionmi iti sabsabali. Imbilin ni Jesus: “Masapul nga ayatem ti padam a tao a kas iti bagim.” Imbagana pay a dagiti Kristiano “saanda a paset ti lubong.” (Mateo 22:39; Juan 17:16) Isu nga ikagkagumaanmi nga ‘aramiden ti naimbag kadagiti amin,’ ngem agtalinaedkami a neutral iti politika ken likliklikanmi ti makitimpuyog iti sabali a relihion. (Galacia 6:
10; 2 Corinto 6: 14) Nupay kasta, raraemenmi no ania ti pilien ti dadduma maipapan kadagita a banag.—Roma 14:12.
No adda pay saludsodmo maipapan kadagiti patpatien dagiti Saksi ni Jehova, mabalinmo a basaen ti ad-adu pay maipapan kadakami iti website-mi, kontaken ti maysa kadagiti opisinami, umatender iti gimongmi iti Kingdom Hall a kaasitgan kenka, wenno makisaritaka iti maysa a Saksi iti lugaryo.
Ammuem ti Ad-adu Pay
Siasino ti Nangbuangay Kadagiti Saksi ni Jehova?
Basaem no apay a ni Charles Taze Russell ket saan a nangbuangay iti baro a relihion.
Adda Kadi Bukod a Biblia Dagiti Saksi ni Jehova?
Nasaysayaat ti panangadalmo iti Biblia no agusarka iti nagduduma a patarus. Adda tallo a rason no apay nga iramanmo nga adalen ti Baro a Lubong a Patarus ti Nasantuan a Kasuratan.
Apay a Saan nga Agselselebrar iti Birthday Dagiti Saksi ni Jehova?
Ammuem ti uppat kadagiti rason a mangipakita a saan nga anamongan ti Dios ti panangselebrar iti birthday.
Mamati Kadi Dagiti Saksi ni Jehova ken ni Jesus?
Ammuem no apay a napateg kadagiti pudno a Kristiano ti panamati ken ni Jesus.
Ania a Kita ti Tattao Dagiti Saksi ni Jehova?
Mano ti am-ammom a Saksi ni Jehova? Ania a talaga ti ammom maipapan kadakami?


text:
James Watt
Ni James Watt, FRS, FRSE (19 Enero 1736 – 25 Agosto 1819)[1] ket maysa idi nga Eskoses nga inbentor ken mekanikal nga inheniero a ti panagpaspasayaatna ti Newcomen a pison a makina ket kammasapulan idi kadagiti panagbalbaliw nga inyeg babaen ti Industrial a Rebolusion idiay katutubona a Gran Britania ken ti sangalubongan.
Dagiti paammo ken dagiti nagibasaran[urnosen | urnosen ti taudan]
- ^ a b Urayno adda dagiti natalged a taudan a nangited ti petsa ti ipupusayna a kas ti 19 Agosto 1819, amin a kontemporario a naibagbaga ket agirepreporta nga isu ket pimmusay idi 25 Agosto ken naipunpon idi 2 Septiembre. Ti petsa nga 19 Agosto ket nagtaud manipud ti biograpaiana a Ti Biaga ni James Watt (1858, p. 521) babaen ni James Patrick Muirhead. Daytoy ket makaala ti (kuma) ti lehitimado manipud ti kinapudno a ni Muirhead ket kaanakan a lalaki idi ni Watt ken isu kuma ket adu ti pannakaammona ti daytoy. Kadagiti papel ni Muirhead, ti petsa nga 25 Agosto ket naibagbaga pay kadagiti dadduma a lugar. Ti naududi a petsa ket dagiti kontemporario a reporta dagiti warnakan (kas pagarigan, panid 3 iti The Times ti 28 Agosto) ken ti dagiti pay abstrato ken kodisilio ti panagikeddeng timaudi a testamento ni to Watt. (Iti nangruna a rehistro ti panakaipunponna idiay Sibaan ti Sanata Maria (Birmingham-Handsworth) ti petsa nga ipupusay ni Watt ket saan a naibagbaga.)
Bibliograpia[urnosen | urnosen ti taudan]
- "Dagiti saan anaipablaak a sursurat ni James Watt" iti Warnakan ti Institusion dagiti Mekanikal nga Inheniero (Londres, 1915).
- Carnegie, Andrew, James Watt Unibersidad aPagmalditan ti Pasipiko (2001) (Naimaldit manen manipud ti 1913 ed.), ISBN 0-89875-578-6.
- Dickinson, H. W. (1935). James Watt: Artesano ken Inheniero. Unibersidad ti Cambridge a Pagmalditan.
Dagiti silpo ti ruar[urnosen | urnosen ti taudan]
Dagiti inadaw a sasao a mainaig kenni James Watt iti Wikiquote (Ingles)
Midia a mainaig kenni James Watt iti Wikimedia Commons


text:
Camiguin
Ti Camiguin ket maysa a bassit nga isla a probinsia ti Filipinas a masarakan iti rehion nga Amianan a Mindanao. Ti kapitoliona ket ti ili ti Mambajao. Ti isla ti Camiguin ket adda iti Baybay Bohol, agarup a 10 a kilometro iti amianan ti probinsia ti Misamis Oriental.
Dagiti linaon
Heograpia[urnosen | urnosen ti taudan]
Addaan ti Camiguin iti 5 nga ili.
Dagiti ili[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Dagiti daulo ti probinsia: Departamento iti Kaunegan ken Lokal a Gobierno, Siudad ti Quezon- Naala idi 12 Pebrero 2013
- ^ Pakaammo ti Senso ti Filipinas idi 2015 (Ingles) naala idi 10 Hunio 2016


text:
SALUDSOD DAGITI AGTUTUBO
Panamarsua Wenno Ebolusion?
—Paset 2: Apay a Masapul a Kuestionaram ti Ebolusion?
Magulguluan ni Alex. Inkakaubinganna ti mamati iti Dios ken iti panamarsua. Ngem ipappapilit ti maestrona iti biology a ti ebolusion ket pudno ken naibatay iti mapagtalkan a nasirarak ti siensia. Saan a kayat ni Alex ti maibilang nga ignorante. ‘Ngamin,’ pampanunotenna, ‘no napaneknekanen dagiti sientista a pudno ti ebolusion, asinoak koma tapno kuestionarak ida?’
Kasta kadi met ti situasionmo? Nalabit sipud kinaubingmo, patiemon ti kuna ti Biblia: “Ti Dios pinarsuana ti langlangit ken ti daga.” (Genesis 1:1) Ngem iti nabiit pay, adda dagiti mangkomkombinsir kenka a sarsarita laeng ti panamarsua ken ti ebolusion kano ti pudno. Rumbeng kadi a patiem ida? Apay a masapul a kuestionaram ti ebolusion?
Dua a rason a masapul a kuestionaram ti ebolusion
Saan nga agtutunos dagiti sientista maipapan iti ebolusion. Iti laksid ti pinullo a tawtawen a panagsirarak, awan pay ti panangilawlawag maipapan iti ebolusion a pagtutunosan ti amin a sientista.
Panunotem: No saan a makapagtutunos dagiti sientista maipapan iti ebolusion
—idinto ta isuda koma ti eksperto —kamalika kadi no kuestionaram dayta? —Salmo 10:4.
Napateg no ania ti patiem. “No naiparna laeng a timmaud ti biag, awan ngarud serserbi ti biagtayo ken ti amin a banag iti unibersotayo,” kuna ti agtutubo a ni Zachary. Adda puntona. Ngamin, no agpayso ti ebolusion, kasla awan aniaman a manayon a panggep ti biag. (1 Corinto 15:32) Ngem no pudno ti panamarsua, makabiroktayo kadagiti makapnek a sungbat dagiti saludsod maipapan iti panggep ti biag ken iti mapasamak iti masanguanan.
—Jeremias 29:11.
Panunotem: Ania ti maitulongna iti biagmo no maammuam ti kinapudno maipapan iti ebolusion ken panamarsua?
—Hebreo 11:1.
Dagiti saludsod a pagpanunotam
TI KUNADA: ‘Amin a banag iti uniberso ket resulta ti naiparna a nakapigpigsa a panagbettak (big bang).’
Siasino wenno ania ti makagapu iti nakapigpigsa a panagbettak?
Ania ti mas nakappapati
—awan nagtaudan ti amin wenno adda nangpataud iti amin?
TI KUNADA: ‘Naggapu ti tao kadagiti animal.’
No naggapu ti tao kadagiti animal
—kas pagarigan, kadagiti sunggo —apay ngarud a nagdakkel ti nakaidumaan ti abilidad ti tattao nga agpanunot no idilig kadagiti sunggo? *
Apay a nakaskasdaaw unay ti kinakomplikado uray dagiti “kasisimplean” a kita ti biag? *
TI KUNADA: ‘Napaneknekanen a pudno ti ebolusion.’
Ti kadi tao a mangibagbaga iti dayta inusignan a mismo dagiti ebidensia?
Mano ti mamati iti ebolusion gapu laeng ta naibaga kadakuada a patien kano dayta ti amin a nalaing a tattao?
^ par. 18 Mabalin a kuna ti dadduma a nalalaing dagiti tattao ta dakdakkel ti utekda ngem kadagiti sunggo. Ngem tapno maammuam dagiti rason a saan nga umiso dayta nga argumento, kitaem ti broshur a The Origin of Life—Five Questions Worth Asking, panid 28.
^ par. 19 Kitaem ti broshur a The Origin of Life—Five Questions Worth Asking, panid 8-12.


text:
Alamada, Cotabato
Ti Alamada ket maysa a primera klase nga ili iti probinsia ti Cotabato iti Filipinas.
Dagiti baranggay[urnosen | urnosen ti taudan]
Ti Alamada ket nabingbingay a politikal iti 18 a barbaranggay.[2]
- Bao
- Barangiran
- Camansi
- Dado
- Saraco
- Guiling
- Kitacubong (Pob.)
- Macabasa
- Malitubog
- Mapurok
- Pacao
- Paruayan
- Pigcawaran
- Polayagan
- Rangayen
- Lower Dado
- Mirasol
- Raradangan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Cotabato". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Cotabato". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Maysa Laeng Kadi a Naimbag a Tao ni Jesus?
Sungbat ti Biblia
Ni Jesus ket saan laeng a maysa a naimbag a tao. Napaneknekan nga isu ti kadakkelan ti impluensiana a tao iti historia. Kitaem no ania ti kuna dagiti nalatak a historiador ken mannurat maipapan ken ni Jesus:
“Ni Jesus a taga-Nazaret . . . ti awan duadua a kalatakan iti intero a historia.”—H. G. Wells, Ingles a historiador.
“[Ni Jesus] ti addaan iti kadakkelan nga impluensia a nagbiag ditoy daga ken agtultuloy nga umad-adu ti maim-impluensiaanna.”—Kenneth Scott Latourette, Amerikano a historiador ken autor.
Ibaga ti Biblia no apay a dakdakkel ti impluensia ni Jesus no idilig iti siasinoman a naimbag a tao. Idi sinaludsod ni Jesus kadagiti kasingedan a pasurotna no siasino isuna iti panagkunada, siuumiso nga insungbat ti maysa kadakuada: “
Sika ti Kristo, ti Anak ti sibibiag a Dios.”—Mateo 16:16.
Ammuem ti Ad-adu Pay
Asino ni Jesu-Kristo?
Apay a natay ni Jesus? Apay a kasapulantayo ti subbot? Ania ti ar-aramiden ni Jesus ita? Basaem ti sungbat dagitoy ken ti dadduma pay a saludsod iti Bibliam.


text:
Putbol
Ti gunglo ti putbol, kaaduan a namammoan a ti putbol wenno saker, ket maysa a isport nga ayayamen ti nagbaetan ti dua a timpuyog iti sangpulo ket maysa a agayayam nga addaan ti nagtimbukel a bola. Iti panagbuelta ti maika-21 a siglo, daytoy nga ayayam ket inayayam ti sumurok a 250 a riwriw nga agay-ayayam kadagiti 200 a pagilian, nga isu daytoy ti kalatakan nga isport iti lubong.[1][2][3][4] Daytoy nga ayayam ket inayayam iti maysa a rektanggulo a pagayayaman iti ruot wenno berde a parbo a karuotan, nga addan ti maysa a pagtungpalan iti tengnga iti tunggal maysa kadagiti ababa a kagibusan. Ti banag iti daytoy nga ayayam ket ti agiskor babaen ti panagipaturong ti bola idiay pagtungpalan ti kasupiat.
Dagiti nagibasaran[urnosen | urnosen ti taudan]
- ^ "Panagtaldiap iti Saker". Encyclopædia Britannica. Naala idi 4 Hunio 2008.
- ^ Guttman, Allen (1993). "Ti Panakaisaknap dagiti Isports ken ti Parikut iti Kultura nga Imperialismo". Iti Eric Dunning, Joseph A. Maguire, Robert E. Pearton. Ti Panagaramid ti Isports: Ti maysa a Panagipadpada ken Panagargian a Panagparang-ay. Champaign: Kinetiko ti Nagtagitaoan. p. 129. ISBN 0-88011-624-2. Naala idi 26 Enero 2008.
daytoy nga ayayam ket narigat unay a gapuanan a saan a nawaya a naimbento babaen kadagiti adu a kultura ngem daytoy ket nalaka laeng a a mayayamg tapno nagbalin a kalatakan nga isport iti lubong
- ^ Dunning, Eric (1999). "Ti panagrang-ay ti saker a kas maysa nga ayayam iti lubong". Dagiti maibanagan ti isport: Sosiolohiko a Panagadal ti Isport, Ranggas ken Sibilisasion. Londres: Routledge. p. 103. ISBN 0-415-06413-9. Naala idi 26 Enero 2008.
Ti agdama a panawen ti maika-20 a siglo, ti saker ket rimsua a kas ti kalatakan a timpuyog nga isport iti lubong
- ^ Mueller, Frederick; Cantu, Robert; Van Camp, Steven (1996). "Dagiti Timpuyog nga Isport". Didigra a Panakasugat iti Nangato a Pagadalan ken dagiti Kolehio nga Isport. Champaign: Kinetiko ti Nagtagitaoan. p. 57. ISBN 0-87322-674-7. Naala idi 26 Enero 2008.
Ti Saker ket isu ti kalatakan nga isport iti lubong ken maysa nga industria a naipategan iti sumurok a US$400 bilion iti dagup ti lubong. 80% iti daytoy naipataud idiay Europa, ngem ti kalatakna daytoy ket umadado idiay Estados Unidos. Nakarkulo a daytoy ket addaan dagiti 22 a riwriw nga agayayayam iti saker iti lubong idi rugi iti 1980, ken daytoy a bilang ket umadado. Idiay Estados Unidos ti saker ket maysa a kangrunaan nga isport kadagiti nangato a pagadalan ken kolehio nga agpang


text:
Marso 3
Ti Marso 3 ti maika-62 nga aldaw ti tawen (maika-63 kadagiti bisiesto a tawen) iti kalendario a Gregoriano. Adda pay 303 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
- 1845 – Naawat ti Florida a kas ti maika-27 nga estado ti Estados Unidos.
- 1945 – Gubat ti Sangaubongan II: Dagiti tropa ti Amerikano ken Filipino ket natiliwda manen ti] Manila idiay Filipinas.
Naipasngay[urnosen | urnosen ti taudan]
- 1847 – Alexander Graham Bell, Eskoses-Amerikano nga inhenniero, inimbento ti telepono (pimmusay 1922)


text:
PANAGBIAG KEN MINISTERIOTAYO KAS KRISTIANO–WORKBOOK ITI GIMONG SEPTIEMBRE 2016
Pagtuladan a Presentasion
Pagtuladan a presentasion ti Pagwanawanan ken ti kinapudno nga ipatpategnatayo ti Dios. Usaren dagiti pagtuladan iti panangaramid iti bukodmo a presentasion.
GAMENG MANIPUD ITI SAO TI DIOS
“Magna iti Linteg ni Jehova”
Ania ti kayat a sawen ti pannagna iti linteg ni Jehova? Ti nagsurat iti Salmo 119 ket nagsayaat nga ulidan.
PANAGBIAG KAS KRISTIANO
No Ubing ti Manglukat iti Ruangan
No ania ti aramiden tapno maipakita ti panagraem kadagiti nagannak.
GAMENG MANIPUD ITI SAO TI DIOS
“Ti Tulongko Aggapu ken Jehova”
Nailadawan iti Salmo 121 ti panangsalaknib ni Jehova.
GAMENG MANIPUD ITI SAO TI DIOS
Nakaskasdaaw ti Pannakaaramidtayo
Iti Salmo 139, indaydayaw ni David ni Jehova gapu kadagiti nakaskasdaaw a parsuana.
PANAGBIAG KAS KRISTIANO
Dagiti Liklikan no Mangyadal iti Biblia
Ania dagiti liklikantayo tapno madanontayo ti puso ti iyad-adalantayo?
GAMENG MANIPUD ITI SAO TI DIOS
“Ni Jehova Naindaklan ken Maidaydayaw iti Kasta Unay”
Ipakita ti Salmo 145 ti narikna ni David iti panangaywan ni Jehova kadagiti nasungdo nga adipenna.
PANAGBIAG KAS KRISTIANO
Panangparang-ay iti Abilidadtayo iti Ministerio
—Panangparegta Kadagiti Interesado a Makigimong
Kaaduanna a naparpartak a rumang-ay dagiti interesado ken iyad-adalan iti Biblia no rugiandan ti makigimong.


text:
Nabato a Banbantay
Ti Nabato a Banbantay (Ingles: Rocky Mountains wenno the Rockies) ket ti kangrunaan a kabambantayan idiay lumaud nga Amianan nga Amerika. Ti Nabato a Banbantay ket gumay-ay ti adadu ngem 3,000 milmilia (4,830 km) manipud ti akin-amiananan a paset ti Britaniko a Columbia, idiay lumaud a Kanada, aginggana idiay New Mexico, idiay abagatan a laud ti Estados Unidos. Iti kaunegan ti Kabambantayan ti Amianan nga Amerika, ti Nabato a Banbantay ket kasla naisangsangayan manipud ti Kabambantayan ti Aplaya a Pasipiko ken ti Sariap a Kabambantayan ken ti Sierra Nevada nga amin dagitoy ket adadayo a naisanglad iti laud.
Ti Nabato a Banbantay ket naporma manipud idi 80 a riwriw aginggan idi 55 a riwriw a tawtawen babaen ti Laramide orohenesis. Manipud idin, ti nuruno babaen ti danum ken dagiti glasier ket nakitikit ti kabambantayan kadagiti dramatiko a ginget ken panpantok. Iti kagibusan ti kinaudi a panawen ti yelo, ti tattao ket nagrugrugida a tinataengan dagiti kabambantayan. Kalpasan dagiti Europeano, a kas ni Apo Alexander MacKenzie ken ti Lewis ken Clark ekspedision, ket nagrugrugida a nagsuksukimat ti kabambantayan, dagiti minerales ken dagiti dudot ket nagpaandar ti immuna nga ekonomiko a panasuksukimat kadagiti banbantay, urayno dagiti kabanbantayan ket saanda napusek a natataengan.
Iti agdama, kaaduan ti kabambantayan ket nasalakniban babaen kadagti parke ken kabakiran a dagdaga, ken daytoy ket nadayeg a papanan dagiti turista, a naipangpangruna ti panagpagpagna, panagkampo, panagkalkalay-ay ti bantay, panagkalap, panaganup, panagbisikleta ti bantay, panag-iski, ken snowboard.
Dagiti nagibasaran[urnosen | urnosen ti taudan]
Adu pay a mabasbasa[urnosen | urnosen ti taudan]
- Baron, Jill (2002). Langlanga ti Nabato a Banbantay: ti ekolohiko a perspektibo. Island Press. ISBN 1-55963-953-9.
- Newby, Rick (2004). Rehion ti Nabato a Banbantay. Greenwood Press. ISBN 0-313-32817-X.
Dagiti silpo ti ruar[urnosen | urnosen ti taudan]
Midia a mainaig iti Nabato a Banbantay iti Wikimedia Commons
- Nabato a Banbantay
- Heolohia ti Nabato a Banbantay
- Nalatak a Panakabingay ti Amianan nga Amerika
- Dagiti pisiograpiko a panakabingbingay
- Dagiti pisiograpiko a rehion ti Estados Unidos
- Dagiti kabambantayan ti Colorado
- Dagiti kabambantayan ti Alberta
- Dagiti kabambantayan ti Britaniko a Columbia
- Dagiti kabambantayan ti Idaho
- Dagiti kabambantayan ti Montana
- Dagiti kabambantayan ti New Mexico
- Dagiti kabambantayan ti Utah
- Dagiti kabambantayan ti Wyoming


text:
Papa Esteban II
- Kadagiti nagtaudan sakbay ti tawtawen ti 1960, daytoy a Papa ket sagpaminsan a tinawtawagan ti Esteban III ken Papa-elektado Esteban ket sagpamisan a tinawtawagan ti Esteban II. Kitaen ti Papa-elektado Esteban para kadagiti naisalaysayan a panangipalpalawag.
Ni Papa Esteban II (715 – 26 Abril 757[1]) ket isu ti Papa manipud idi 752 aginggana idi 757, nga isu ti simmaruno kenni Papa Zacarias kalpasan ti ipupusay ni Papa-elektado Esteban. Ni Esteban II ket isu ti mangmarka ti paglasinan a baetan ti Bisantino a Kinapapa ken ti Pranko a Kinapapa.
Dagiti nagibasaran[urnosen | urnosen ti taudan]
- ^ Biagia Catanzaro, Francesco Gligora, Breve Storia dei papi, da San Pietro a Paolo VI, Padova 1975, p. 84
Dagiti silpo ti ruar[urnosen | urnosen ti taudan]
Midia a mainaig kenni Papa Esteban II iti Wikimedia Commons
- katoliko nga Ensiklopedia: Es-estado ti Papa, paset 3: Pannakarebba ti Bisantino a Bileg idiay Tengnga nga Italia
- Mediebal a taudan ti libro:


text:
SIERRA LEONE KEN GUINEA
1915-
1947 Immuna a Tawtawen (Paset 3)
Agingga Kadagiti Kaadaywan a Paset Dagiti Probinsia
Bumarbara ti regta ti kongregasion ti Freetown maipaay iti kinapudno isu a ‘makumikomda unay iti sao.’ (Ara. 18:5) Inestoria ni Alfred Joseph: “Masansan a mangigalutak iti sangakarton a libro iti dakkel a motorko a Norton. Umangkas iti likudak ni Brother Thomas wenno Sylvester Grant sa mapankami kadagiti bario ken babassit nga ili iti aglawlaw ti Freetown tapno agkambas, kas awagmi idi.”
Agingga idi 1927, masansan a mangasaba dagiti kakabsat iti Freetown ken iti aglawlawna a maaw-awagan iti The Colony. Ngem sipud idi 1928, kada tawen sakbay ti panagtutudo, mangarkila ti kongregasion iti bus a pagluganan a mapan kadagiti probinsia. Dagidiay saan a makapan tumulongda kadagiti magastos kadagita a biahe, nga indauluan ni Melbourne Garber. Dagidiay mapan ket mangasabada kadagiti ili ken purpurok nga agpadaya agingga iti Kailahun ken agpaabagatan agingga iti asideg ti beddeng ti Liberia. Sublianda dagiti interesado tunggal umuna a Domingo ti bulan.
Iti daydi a tiempo, simmarungkar ni Brother Brown iti West Indies ket nangisangpet iti lugan. Dayta ti maysa a kaunaan a lugan iti Sierra Leone. Adda napigsa a sound system-na a nadisenio a pangasaba iti publiko. Iparada ni Brother Brown ti lugan iti publiko a lugar sa agpatokar kadagiti musika a makaguyugoy kadagiti tattao. Agpalawag iti apagbiit wenno agpatokar iti nairekord a diskurso sa awisenna dagiti tattao a mangala kadagiti literatura ti Biblia. Ti agsasao a lugan—kas pangawagda idi—ket pagdidinnamagan dagiti tattao ken asitganda a denggen dayta.
Insaruno ni Brother Brown nga inasikaso dagiti di pay nakaskasabaan a teritoria—ti dadduma a pagilian iti West Africa nga agsasao iti Ingles. Iti maudi a paset ti dekada 1920, rinugianna ti agsasaruno a panagdaliasatna a mangasaba kadagiti pagilian ti Gambia, Ghana, Liberia, ken Nigeria. Nakasarak ni Brother Brown kadagiti interesado iti kada pagilian, ngem agparang a naisalsalumina ti kaadu ti interesado iti Nigeria. Idi 1930, pinanawanda ti Freetown ket napanda a sangapamiliaan iti Lagos. Sadiay nga intultuloyna nga idauluan ti trabaho ti Pagarian iti West Africa.
Nasurok itan a 500,000 a Saksi ti agserserbi ken Jehova iti West Africa
Idi 1950, kimmapuy ti salun-at ni Brother Brown isu a napilitanda a nagawid idiay Jamaica. Ngem nakaibati iti nagsayaat a pakalaglagipan. Iti unos ti 27 a tawen, nakitada ken baketna ti yaadu dagiti Saksi iti West Africa manipud 2 agingga iti nasurok a 11,000. Literal a nakitada ti kaitungpalan ti padto ni Isaias: ‘Daydiay bassit agbalinto a sangaribu, ket daydiay nagbassitan maysa a mannakabalin a nasion.’ (Isa. 60:22) Kalpasan laeng ti nasurok nga 60 a tawen, maysa itan a “mannakabalin a nasion” ti nasurok a 500,000 a Saksi nga agserserbi ken Jehova iti West Africa.
Naregta Nupay Maparparitan
Idi dimmanon ti Gubat Sangalubongan II iti Africa, nagtalinaed a neutral dagiti adipen ni Jehova iti Sierra Leone. (Mik. 4:3; Juan 18:36) Imbilang ida dagiti Britano nga agtuturay kas rebelde isu a siniimda ti aktibidad dagiti Saksi ken imparitda dagiti literaturada. Dagiti opisial ti Customs iti Freetown kinompiskarda ti maysa a kargamento dagiti literatura sada pinuoran. Naaresto ti dadduma a kakabsat nga addaan kadagiti maiparit a literatura ngem di nagbayag, nawayawayaanda met laeng. *
Intultuloy dagiti Saksi ti nangasaba uray naparitanda. Inestoria ni Pauline Cole: “Regular a bisbisitaennakami ti maysa a kabsat nga empleado iti barko ket supsuplayannakami a kanayon iti Pagwanawanan. Nagimakiniliakami iti kanayonan a kopia para kadagiti gimong. Nagimprentakami met kadagiti polieto maipapan kadagiti topiko iti Biblia sa inwarasmi iti publiko. Intultuloy dagiti kakabsat a lallaki ti nagpalawag iti publiko ken nagpatokar kadagiti nairekord a diskurso ni Brother Rutherford iti radio, nangnangruna kadagiti adayo a purpurok.”
Nabatad a binendisionan ni Jehova dagidi a panagreggetda. Malagip ni James Jarrett, a nabayagen a panglakayen ken special pioneer: “Bayat ti gubat, agtabtabas iti bato ti trabahok. Adda baket a nangted kaniak iti bokleta a Refugees. Gapu ta adu ti nagbakuit iti Freetown, naginteresak iti paulona. Binasak ti bokleta iti daydi a rabii ket dagus a nabigbigko ti kinapudno. Kabigatanna, binirokko ti baket sa nangalaak kadagiti kopia para iti tallo a kakabsatko a lallaki. Inawatmi nga uppat ti kinapudno.”
Idi nagpatingga ti gubat idi 1945, adda 32 nga agibumbunannag iti Freetown Congregation. Nagtalinaed dagitoy a kakabsat a natarnaw ken aktibo iti naespirituan. Sisasagana ken magagaranda pay a rumang-ay.
Panangyawis Kadagiti Palawag Publiko
Idi Agosto 29, 1945, iti linawas a Gimong ti Serbisio ti Freetown Congregation, napagsasaritaan ti baro a kampania a naipakaammo iti Disiembre 1944 nga Informant (Ti Ministeriotayo iti Pagarian itan). Masapul a mangangay ken yawis ti tunggal kongregasion ti uppat nga agsasaruno a palawag publiko iti “tunggal siudad, ili, ken bario” iti teritoriana. Kada gimong, adda maysa oras a palawag nga iparang ti kabsat a lalaki (agtawen iti 18 wenno nasursurok) a nasanay iti Teokratiko nga Eskuelaan ti Panagministro. Kalpasan ti uppat a gimong, mangyurnos dagiti kakabsat kadagiti grupo a panangyadal iti Biblia tapno tulonganda dagiti interesado iti tunggal lugar.
Ania ti reaksion dagiti kakabsat iti daytoy baro nga urnos? Kastoy ti naisurat a rekord ti Gimong ti Serbisio ti Freetown Congregation:
Tserman: “Kabaelantayo ngata nga aramiden daytoy baro a kampania?”
Brother 1: “Ditay namnamaen a kas iti kaballigi ti kampania iti America. Naiduma dagiti tattao ditoy.”
Brother 2: “Hustoka.”
Brother 3: “Apay a ditay padasen?”
Brother 4: “Ngem addanto dagiti tumaud a problema.”
Brother 5: “Masapul latta a surotentayo ti panangiwanwan ti organisasion ni Jehova.”
Brother 6: “Amangan no saan nga epektibo iti daytoy a pagilian.”
Sister 1: “Ngem nalawag ti instruksion iti Informant. Padasentayo!”
Kasta ti inaramidda. Manipud kadagiti igid ti baybay iti Freetown agingga iti Bo iti abagatan a daya ken agpa-Kabala iti makin-amianan a tapaw ti kabambantayan, mangangay dagiti kakabsat kadagiti gimong iti eskuelaan, tiendaan, ken balbalay dagiti tattao. Daytoy nga aktibidad ti nangparegta iti kongregasion ket “ti sao ni Jehova nagtultuloy a rimmang-ay ken nagsaknap.”—Ara. 12:24.
Kaskasdi a kasapulan ti teokratiko a pannakasanay dagiti kakabsat. Ket impaay dayta ni Jehova.
^ par. 10 Maipalubos manen dagiti literatura idi 1948.


text:
GAMENG MANIPUD ITI SAO TI DIOS | ISAIAS 24-28
Aywanan ni Jehova ti Ilina
Kas iti naparabur a mangsangaili, ipapaayannatayo ni Jehova iti aglaplapusanan a naespirituan a taraon.
‘Ni Jehova ti buybuyot iyaramidannanto ti amin nga ili iti maysa a bangkete’
Idi tiempo ti Biblia, no agkakadua a mangan dagiti tattao, isimbolo dayta ti talna ken panaggagayyem
‘Dagiti nataba a putahe a napno iti pata, iti arak a nasagat ken napagtalinaed kadagiti ared-ed’
Dagiti nataba a putahe ken arak a nasagat ken napagtalinaed kadagiti ared-ed iladawanda ti kasayaatan unay a naespirituan a taraon nga ipapaay ni Jehova


text:
Urdaneta, Pangasinan
Ti Siudad ti Urdaneta ket maysa a maika-2 a klase a siudad iti probinsia ti Pangasinan iti Filipinas.
Dagiti baranggay[urnosen | urnosen ti taudan]
Ti Siudad ti Urdaneta ket nabingbingay a politikal kadagiti 34 a barbaranggay.[2]
- Anonas
- Bactad East
- Bactad Proper (Dr. Pedro T. Orata)
- Bayaoas
- Bolaoen
- Cabaruan
- Cabuloan
- Camanang
- Camantiles
- Casantaan
- Catablan
- Cayambanan
- Consolacion
- Dilan Paurido
- Labit Proper
- Labit West
- Mabanogbog
- Macalong
- Nancalobasaan
- Nancamaliran East
- Nancamaliran West
- Nancayasan
- Oltama
- Palina East
- Palina West
- Pinmaludpod
- Poblacion
- San Jose
- San Vicente
- Santa Lucia
- Santo Domingo
- Sugcong
- Tipuso
- Tulong
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Pangasinan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Hulio 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Pangasinan". Datos ti Populasion ti Ili. Dibision ti Panagsukisok ti LWUA. Naala idi 2 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Nanoteknolohia
Ti nanoteknolohia ket ti panangipaturong iti banag iti maysa nga atomiko ken molekular a gantingan. Ti kasapaan a naiwarwaras a pannakaipalawag ti nanoteknolohia[1][2] ket nangibagbaga iti naisangayan a teknolohiko a gandat ti apag-isu a panangiturong dagiti atomo ken dagiti molekula para iti pabrikasion kadagiti bassit usit a gantingan a produkto, mangibagbaga pay itan a kas ti molekular a nanoteknolohia. Ti nasapsapasap a panangilawag ti nanoteknolohia ket sinarunuan idi nga inpatakder babaen ti Initiatibo ti Nailaina a Naoteknolohia, a nangipalplawag a ti nanoteknolohia a kas ti panangiturong ti banag iti saan a basbasit ngem maysa a dimension a kadakkel manipud ti 1 aginggana ti 100 nanometro. Daytoy a pannakaipalawag ket makaanninaw ti kinapudno a dagiti kuantum mekanikal a pagbanagan ket nangruna iti daytoy a gantingan ti kuantum a pagturayan , ken isunga ti panagipalplawag ket immalis manipud tinaisangayan a teknolohiko a gandat iti maysa a kategoria ti panagsukisok a mangiraman amina a kita ti panagsukisok ken dagiti teknolohia a mangirebbeng kadagiti naisangayan atagikua ti banag a rumsua iti babab ti naited a batayan ti kadakkeld. Isunga kadawyan daytoy a makitkita ti ad-adu ngem maysa a porma "dagiti nanoteknolohia" ken ti "nanogantingan a teknolohia" a amngitudo ti adu a sakup ti panagsukisok ken dagiti pakat a ti kadawyan nga ugali ket ti kadakkel. Gapu kadagiti nadumaduma a mabalin a pakaipakatan (mairaman ti industrial ken militar), dagiti gobierno ket napuonanda kadagiti riniwriw a doliar iti panagsukisok ti nanoteknolohia. Babaen ti bukodna nga Initiatibo ti Nailian a Nanoteknolohia, ti Estados Unidos ket nagpuonan kadagiti 3.7 bilion a doliar. Ti Kappon ti Europa ket nagpuonan kadagiti 1.2 bilion ken ti Hapon kadagiti 750 riwriw a doliar.[3]
Dagiti nagibasaran[urnosen | urnosen ti taudan]
- ^ Drexler, K. Eric (1986). Dagiti Makina ti Pannakapartuat: Ti Iyuumay ti Panawen ti Nanoteknolohia. Doubleday. ISBN 0-385-19973-2.
- ^ Drexler, K. Eric (1992). Dagiti Nanosistema: Molekular a Makina, Panagpataud, ken Komputasion. New York: John Wiley & Sons. ISBN 0-471-57547-X.
- ^ Ipakat ti nanotek aginggana iti industrial, agri a maiparuar, The Daily Star (Banglades), 17 Abril 2012.
Dagiti silpo ti ruar[urnosen | urnosen ti taudan]
- Midia a mainaig iti Nanoteknolohia iti Wikimedia Commons
- Kitaen ti Nanoteknolohia iti Proyekto ti Nawaya a Direktorio (Ingles)


text:
Agyaman Dagiti Naipakitaan iti Di Kaikarian a Kinamanangngaasi ti Dios
‘Immawattayo amin iti di kaikarian a kinamanangngaasi a mainayon iti di kaikarian a kinamanangngaasi.’—JUAN 1:16.
KANTA: 95, 13
1, 2. (a) Isalaysaymo ti ilustrasion ni Jesus maipapan iti makinkukua iti kaubasan. (b) Kasano nga ipakita ti salaysay ti kualidad a kinaparabur ken di kaikarian a kinamanangngaasi?
ITI maysa nga agsapa, napan iti plasa ti makinkua iti maysa a kaubasan tapno agbirok iti tangdananna nga agtrabaho iti kaubasanna. Dagiti nasarakanna immanamongda iti sueldo nga imbagana ket napandan nagtrabaho. Ngem kasapulan ti makinkukua iti kaubasan ti ad-adu pay a trabahador, isu a nagsublisubli iti plasa iti dayta nga aldaw tapno agbirok iti ad-adu pay a lallaki a tangdananna. Imbagana nga agpapada ti itangdanna, uray kadagiti inayabanna idi mumalemen. Idi rumabiin, inayabanna dagiti trabahador tapno suelduanna ida. Agpapada ti intedna a sueldoda, adu man wenno maysa laeng nga oras a nagtrabahoda. Idi naammuan daytoy dagiti immun-una a naayabanna, nagreklamoda. Kinuna ti makinkukua iti kaubasan: ‘Saan kadi nga immanamongkayo iti sueldo nga imbagak? Saan kadi a kalintegak nga ited kadagiti trabahadorko no ania ti kayatko? Umapalkayo kadi ta naparaburak?’—Mat. 20:1-15.
2 Ipalagip ti ilustrasion ni Jesus ti maysa kadagiti kualidad ni Jehova a masansan a madakamat iti Biblia—‘ti di kaikarian a kinamanangngaasina.’ [1] (Basaen ti 2 Corinto 6:1.) Kasla saan a maikari nga umawat iti kompleto a tangdan dagiti nagtrabaho iti maysa laeng nga oras, ngem impakitaan ida ti makinkukua iti kaubasan iti kasta unay nga asi. Maipapan iti sao a “di kaikarian a kinamanangngaasi,” a naipatarus kas “parabur” iti adu a bersion ti Biblia, insurat ti maysa nga eskolar: “Ti kaipapanan ti sao ket awan bayadna ken di kaikarian a sagut, maysa a banag a naited iti maysa a tao nupay saanna a nagbannogan ken saanna a pakaikarian.”
TI KAPATGAN A SAGUT NI JEHOVA
3, 4. Apay ken kasano nga impakita ni Jehova ti di kaikarian a kinamanangngaasi iti amin a tao?
3 Ibaga ti Biblia ti maipapan iti “awan bayadna a sagut ti di kaikarian a kinamanangngaasi ti Dios.” (Efe. 3:7) Apay ken kasano nga ipaay ni Jehova daytoy nga “awan bayadna a sagut”? No naan-anay a matungpaltayo dagiti kalikaguman ni Jehova, maikaritayo koma iti asina. Ngem saantayo a maaramid dayta. Gapuna, insurat ni Ari Solomon: “Awan ti tao a nalinteg iti daga nga agtultuloy nga agaramid iti naimbag ket saan nga agbasol.” (Ecl. 7:20) Imbaga met ni apostol Pablo: “Amin nagbasol ken agkurang iti dayag ti Dios,” ken “dagiti isupapak ti basol isu ti ipapatay.” (Roma 3:23; 6:23a) Dayta ti maikari kadatayo.
4 Ngem inayat ni Jehova dagiti managbasol a tattao babaen iti awan kaaspingna a di kaikarian a kinamanangngaasi. Imbaonna ditoy daga ti kapatgan a sagutna, ti “bugbugtong nga Anakna,” tapno matay para kadatayo. (Juan 3:16) Gapuna, insurat ni Pablo a ni Jesus ket ‘nakoronaanen iti dayag ken dayaw gapu iti panagsagabana iti ipapatay, tapno ramananna ni patay maipaay iti tunggal tao babaen ti di kaikarian a kinamanangngaasi ti Dios.’ (Heb. 2:9) Wen, “ti sagut nga ipaay ti Dios isu ti agnanayon a biag babaen ken Kristo Jesus nga Apotayo.”—Roma 6:23b.
5, 6. Ania ti resultana no agpaituraytayo iti (a) basol? (b) di kaikarian a kinamanangngaasi?
5 Kasano a natawid dagiti tattao ti basol ken ipapatay? Ilawlawag ti Biblia: “Babaen ti labsing ti maysa a tao [ni Adan] nagturay ti ipapatay” iti amin nga annak ni Adan. (Roma 5:12, 14, 17) Ngem makaparagsak ta mabalintayo a pilien ti saan nga agpaituray iti basol. No ipakitatayo ti pammati iti subbot a daton ni Kristo, agpapaituraytayo iti di kaikarian a kinamanangngaasi ni Jehova. Kasano? “No sadino nga immadu ti basol, immadu nga ad-adda pay ti di kaikarian a kinamanangngaasi. Iti ania a panggep? Tapno, no kasano a ti basol nagturay kas ari agraman iti ipapatay, kasta met a ti di kaikarian a kinamanangngaasi agturay koma kas ari babaen ti kinalinteg a maipaay iti agnanayon a biag baeten ken Jesu-Kristo.”—Roma 5:20, 21.
6 Managbasoltayo latta, ngem saantayo nga itulok nga iturayannatayo ti basol. No makaaramidtayo iti basol, agkiddawtayo iti pammakawan ni Jehova. Impakdaar ni Pablo kadagiti Kristiano: “Ti basol masapul a di agturay kadakayo, yantangay awankayo iti sidong ti linteg no di ket iti sidong ti di kaikarian a kinamanangngaasi.” (Roma 6:14) Gapuna, agpaituraytayo iti di kaikarian a kinamanangngaasi. Ania ti resultana? Inlawlawag ni Pablo: “Ti di kaikarian a kinamanangngaasi ti Dios . . . isursuronatayo a tallikudan ti di kinanadiosan ken nailubongan a tartarigagay ken agbiag a buyogen ti kinasimbeng ti panunot ken kinalinteg ken nadiosan a debosion iti tengnga daytoy agdama a sistema ti bambanag.”—Tito 2:11, 12.
TI DI KAIKARIAN A KINAMANANGNGAASI “NAYEBKAS ITI NADUMADUMA A PAMAY-AN”
7, 8. Ania ti kayat a sawen ti sasao a “nayebkas iti nadumaduma a pamay-an” ti di kaikarian a kinamanangngaasi ni Jehova? (Kitaen dagiti ladawan iti rugi ti artikulo.)
7 Insurat ni apostol Pedro: “Kas mairukod iti sagut nga inawat ti tunggal maysa, usarenyo dayta iti panagserbi iti maysa ken maysa kas nasasayaat a mayordomo ti di kaikarian a kinamanangngaasi ti Dios a nayebkas iti nadumaduma a pamay-an.” (1 Ped. 4:10) Ania ti kaipapanan dayta? Aniaman a suot ti pakaipasanguantayo, kabaelannatayo a tulongan ni Jehova tapno maandurantayo dagita. (1 Ped. 1:6) Kanayon nga adda ebkas ti kinamanangngaasi ti Dios a katupag ti tunggal suot.
8 Wen, ti di kaikarian a kinamanangngaasi ni Jehova ket nayebkas iti nadumaduma a pamay-an. Insurat ni apostol Juan: “Immawattayo amin manipud iti kinanaan-anayna, ti mismo a di kaikarian a kinamanangngaasi a mainayon iti di kaikarian a kinamanangngaasi.” (Juan 1:16) Adu a bendision ti magun-odantayo gapu iti nadumaduma nga ebkas ti kinamanangngaasi ni Jehova. Ania dagita?
9. Ania ti magunggonatayo gapu iti di kaikarian a kinamanangngaasi ni Jehova, ken kasano a maipakitatayo nga agyamantayo iti dayta?
9 Mapakawan dagiti basoltayo. Gapu iti di kaikarian a kinamanangngaasi ni Jehova, mapakawan dagiti basoltayo no agbabawi ken itultuloytayo a labanan dagiti pagannayasantayo nga agbasol. (Basaen ti 1 Juan 1:8, 9.) Ti koma asi ti Dios ti mangtignay kadatayo nga agyaman ken mangidayaw kenkuana. Idi nagsurat ni Pablo kadagiti padana a napulotan a Kristiano, kinunana: “[Ni Jehova] inispalnatayo manipud iti autoridad ti sipnget ket inyalisnatayo iti pagarian ti Anak ti ayatna, a babaen kenkuana addaantayo ti pannakaluk-at babaen iti subbot, ti pannakapakawan dagiti basoltayo.” (Col. 1:13, 14) Gapu ta napakawanen dagiti basoltayo, magun-odantayo ti adu a sabali pay a nagsasayaat a bendision.
10. Ania ti tagtagiragsakentayo gapu iti di kaikarian a kinamanangngaasi ti Dios?
10 Maaddaantayo iti nasayaat a relasion iti Dios. Gapu ta managbasoltayo, nayanaktayo a kabusor ti Dios. Binigbig dayta ni Pablo: “Idi datayo ket kabkabusor, naikappiatayo iti Dios babaen ti ipapatay ti Anakna.” (Roma 5:10) Gapu ta naikappiatayon ken Jehova, mabalin a maaddaantayo iti nasayaat a relasion kenkuana. Innaig ni Pablo daytoy a pribilehio iti di kaikarian a kinamanangngaasi ni Jehova. Kinunana kadagiti napulotan a kakabsatna: “Ita ta naideklaratayon a nalinteg kas imbunga ti pammati, tagiragsakentayo ti pannakikappia iti Dios baeten ken Apotayo a Jesu-Kristo, a baeten kenkuana met nagun-odantayo babaen ti pammati ti iyaadanitayo iti daytoy di kaikarian a kinamanangngaasi a pagtakderantayo ita.” (Roma 5:1, 2) Talaga a bendision dayta!
11. Babaen kadagiti napulotan, kasano a maibilang a nalinteg dagiti “sabsabali a karnero”?
11 Maibilangtayo a nalinteg. Amintayo ket nayanak a saan a nalinteg. Ngem impadto ni propeta Daniel nga iti tiempo ti panungpalan, “dagidiay addaan iti pannakatarus,” dagiti napulotan a natda, ‘iyegda ti adu iti kinalinteg.’ (Basaen ti Daniel 12:3.) Babaen ti panangasaba ken panangisuro a trabahoda, inyegda ti minilion a “sabsabali a karnero” iti nalinteg a takder iti imatang ni Jehova. (Juan 10:16) Ngem nagbalin laeng a posible dayta gapu iti di kaikarian a kinamanangngaasi ni Jehova. Inlawlawag ni Pablo: “Kas awan bayadna a sagut a maidekdeklarada a nalinteg babaen ti di kaikarian a kinamanangngaasina [ti Dios] baeten iti pannakaluk-at babaen ti subbot nga imbayad ni Kristo Jesus.”—Roma 3:23, 24.
12. Kasano a nainaig ti panagkararag iti di kaikarian a kinamanangngaasi ti Dios?
12 Makaadanitayo iti trono ti Dios babaen ti kararag. Gapu iti di kaikarian a kinamanangngaasi ni Jehova, mabalintayo ti umadani iti nailangitan a tronona babaen ti kararag. Kinapudnona, inawagan ni Pablo ti trono ni Jehova iti “trono ti di kaikarian a kinamanangngaasi” ken aw-awisennatayo nga umadani “buyogen ti wayawaya nga agsao.” (Heb. 4:16a) Impaay ni Jehova kadatayo daytoy a pribilehio babaen ti Anakna, a “babaen kenkuana addaantayo iti daytoy wayawaya nga agsao ken iyaadani buyogen ti panagtalek babaen ti pammatitayo kenkuana.” (Efe. 3:12) Talaga a nagsayaat nga ebkas ti di kaikarian a kinamanangngaasi ni Jehova ti kanayon a panagkararag kenkuana.
13. Kasano a ti di kaikarian a kinamanangngaasi ket “tulong iti umiso a tiempo”?
13 Makasaraktayo iti tulong iti umiso a tiempo. Imparegta ni Pablo kadatayo a kanayon nga umadanitayo ken Jehova babaen ti kararag, “tapno makagun-odtayo iti asi ken makasaraktayo iti di kaikarian a kinamanangngaasi kas tulong iti umiso a tiempo.” (Heb. 4:16b) No adda panawen a makapasartayo iti rigat wenno suot, mabalintayo ti agpatulong ken Jehova a kaasiannatayo. Nupay saantayo a maikari, sungbatanna ti kiddawtayo, a masansan a babaen kadagiti kakabsattayo, tapno sikokompiansa a maibagatayo: “Ni Jehova ti katulongak; saanakto nga agbuteng. Ania ti maaramidan kaniak ti tao?”—Heb. 13:6.
14. Ania ti maipaay kadatayo ti di kaikarian a kinamanangngaasi ni Jehova?
14 Maliwliwatayo. Babaen ti di kaikarian a kinamanangngaasi ni Jehova, magun-odantayo ti nagsayaat a bendision a pannakaliwliwa ti mariribukan a pusotayo. (Sal. 51:17) Idi maidaddadanes dagiti Kristiano a taga-Tesalonica, insurat ni Pablo: “Ni Apotayo a Jesu-Kristo a mismo ken ti Dios nga Amatayo, a nagayat kadatayo ken nangted iti agnanayon a liwliwa ken naimbag a namnama babaen ti di kaikarian a kinamanangngaasi, liwliwaenda koma ti puspusoyo ken patibkerendakayo.” (2 Tes. 2:16, 17) Talaga a makaliwliwa a maammuan a siaayat nga aywanannatayo ni Jehova gapu iti aglaplapusanan a kinamanangngaasina!
15. Gapu iti di kaikarian a kinamanangngaasi ti Dios, ania ti namnamatayo?
15 Addaantayo iti namnama a biag nga agnanayon. Gapu ta managbasoltayo, awan ti namnamatayo. (Basaen ti Salmo 49:7, 8.) Ngem inikkannatayo ni Jehova iti nagsayaat a namnama. Inkari ni Jesus kadagiti pasurotna: “Daytoy ti pagayatan ni Amak, a tunggal maysa a makakita iti Anak ken mangwatwat iti pammati kenkuana maaddaan koma iti agnanayon a biag.” (Juan 6:40) Wen, ti namnama a biag nga agnanayon ket sagut, maysa a nagsayaat nga ebkas ti di kaikarian a kinamanangngaasi ti Dios. Sigurado nga inapresiar dayta ni Pablo. Kinunana: “Ti di kaikarian a kinamanangngaasi ti Dios a mangyeg iti pannakaisalakan iti amin a kita ti tattao naiparangarangen.”—Tito 2:11.
SAANMO A PAGPAMBAR TI DI KAIKARIAN A KINAMANANGNGAASI TI DIOS
16. Kasano a pinagpambar ti dadduma a nagkauna a Kristiano ti di kaikarian a kinamanangngaasi ti Dios?
16 Nupay adu a bendision ti magun-odtayo gapu iti di kaikarian a kinamanangngaasi ni Jehova, saantayo koma a panunoten a panuynoyanna ti amin nga aramid. Adda idi dagiti nagkauna a Kristiano a ‘pagbalbalinenda ti di kaikarian a kinamanangngaasi ti Dios kas pambar maipaay iti nalulok a kababalin.’ (Jud. 4) Mabalin nga impagarup dagitoy a saan a matalek a Kristiano a mabalinda ti agaramid iti basol ket kalpasanna, pakawanen latta ida ni Jehova. Nakarkaro pay, inkagumaanda nga allukoyen dagiti kakabsatda a mangtulad kadakuada. Uray ita, asinoman a mangaramid iti kasta ‘pagpungtotenna ti espiritu ti di kaikarian a kinamanangngaasi.’—Heb. 10:29.
17. Ania a napuersa a balakad ti inted ni Pedro?
17 Ita, inyaw-awan ni Satanas ti dadduma a Kristiano a mangpanunot a kaasian latta ida ti Dios ken saanda a madusa uray no agaramidda iti basol. Ngem uray no pakawanen ni Jehova dagiti agbabbabawi a managbasol, namnamaenna a labanantayo ti pagannayasantayo nga agaramid iti basol. Pinaltiinganna ni Pedro a mangisurat: “Dakayo, ngarud, dungdungnguen, nga addaan iti daytoy naipakpakauna a pannakaammo, agaluadkayo tapno saankayo a mayadayo a maikanunong kadakuada babaen iti biddut dagiti managsalungasing-linteg a tattao ket matnagkayo manipud bukodyo a kinatibker. Saan, no di ket itultuloyyo ti rumang-ay iti di kaikarian a kinamanangngaasi ken pannakaammo iti Apo ken Manangisalakantayo a ni Jesu-Kristo.”—2 Ped. 3:17, 18.
TI DI KAIKARIAN A KINAMANANGNGAASI ADDA KAKUYKUYOGNA A RESPONSABILIDAD
18. Gapu iti di kaikarian a kinamanangngaasi ni Jehova, ania dagiti responsabilidadtayo?
18 Kas naipakitaan iti asi ni Jehova, utangtayo dayta kenkuana ken kadagiti tattao. Usarentayo ngarud dagiti saguttayo a mangidayaw iti Dios ken tumulong kadagiti padatayo a tao. Kasano? Insungbat ni Pablo: “Ngarud, yantangay addaantayo kadagiti sagut nga agduduma sigun iti di kaikarian a kinamanangngaasi a naited kadatayo . . . [no] maysa a ministerio, addatayo koma iti daytoy a ministerio; wenno ti mangisursuro, adda koma iti panangisurona; wenno ti mammagbaga, adda koma iti panamagbagana; . . . ti mangipakpakita iti asi, aramidenna koma dayta a siraragsak.” (Roma 12:6-8) Ti di kaikarian a kinamanangngaasi nga impakita ni Jehova kadatayo tignayennatayo nga agbalin nga okupado a mangasaba, mangisuro iti Biblia kadagiti tattao, mangparegta kadagiti kakabsat, ken mangpakawan iti asinoman a nangpasakit kadatayo.
19. Ania a responsabilidadtayo ti mailawlawag iti sumaruno nga artikulo?
19 Kas naipakitaan iti aglaplapusanan nga ayat ti Dios, matignaytayo koma a mangaramid iti amin a kabaelantayo a ‘naan-anay a mangsaksi iti naimbag a damag ti di kaikarian a kinamanangngaasi ti Dios.’ (Ara. 20:24) Detalyado a mailawlawag dayta a responsabilidad iti sumaruno nga artikulo.
^ [1] (parapo 2) Kitaen ti “Undeserved kindness” iti “Glossary of Bible Terms” iti rebisado a New World Translation.


text:
Naguilian, Isabela
Ti Naguilian ket maysa a maika-4 a klase nga ili iti probinsia ti Isabela iti Filipinas.
Dagiti baranggay[urnosen | urnosen ti taudan]
Ti ili ti Naguilian ket nabingbingay a politikal iti 25 a barbaranggay.[2]
- Aguinaldo
- Bagong Sikat
- Burgos
- Cabaruan
- Flores
- La Union
- Magsaysay (Poblacion)
- Manaring
- Mansibang
- Minallo
- Minanga
- Palattao
- Quezon (Poblacion)
- Quinalabasa
- Quirino (Poblacion)
- Rangayan
- Rizal
- Roxas (Poblacion)
- San Manuel
- Santo Tomas
- Sunlife
- Surcoc
- Tomines
- Villa Paz
- Santa Victoria
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Isabela". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Isabela". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
UTC−07:00
Ti UTC−07:00 ket ti timbengan ti oras a mangkissay kadagiti 7 nga oras manipud ti Panagpapada ti Sangalubongan nga Oras (UTC). Idiay Amianan nga Amerika, daytoy ket mapalpaliiw iti Sona ti Oras ti Bantay iti las-ud ti pagalagadan nga oras, ken iti Sona ti Oras ti Pasipiko ti las-ud dagiti sabali a 8 a bulan (kitaen ti Oras a panagin-inut ti lawag). Adda met dagiti bassit a luglugar nga agus-usar iti daytoy iti amin a paset ti tawen.
Pagalagadan nga Oras ti Bantay (panaglalam-ek ti Akin-amianan a Hemisperio)[urnosen | urnosen ti taudan]
- Kanada
- Alberta
- Britaniko a Columbia (abagatn a daya a rehion)
- Terteritorio ti Amianan a laud (kaaduan ti teritorio)
- Nunavut (akinlaud)
- Saskatchewan - laeng Lloydminster ken dagiti nakapalikmut a lugar
- Estados Unidos
- Amin ti Colorado, Montana, New Mexico, Utah, ken Wyoming
- Amin ti Pagilian ti Navajo, ken gumay-at idiay Arizona
- Kaaduan ti Idaho (akin-abagatan a paset)
- Akinlaud a paspaset ti Kansas, Nebraska, South Dakota, ken Texas
- Abagatan a laud apaspaset ti North Dakota
- Bassit a paspaset ti daya ti Oregon ken Nevada
- Mehiko
- Baja California Sur
- Chihuahua (inamponna ti UTC−07 idi 1998)
- Nayarit (kaaduan ti estado)
- Sinaloa
Oras ti Aldaw ti Pasipiko (kalgaw ti Akin-amianan a Hemisperio)[urnosen | urnosen ti taudan]
- Kanada
- Britaniko a Columbia (kaaduan ti probinsia)
- Yukon
- Mehiko
- Estados Unidos
- Amin ti California ken Washington
- Kaaduan ti Nevada ken Oregon
- Akin-amianan a paset ti Idaho
Kas oras ti amin a paset ti tawen[urnosen | urnosen ti taudan]
- Kanada
- Ti paset ti Ginget ti Karayan Kappia idiay Britaniko a Columbia
- Estados Unidos
- Arizona, malaksid ti Arizona Pagilian ti Navajo, a saan nga agpalpaliiw ti DST
- Mehiko
- Sonora
- Is-isla ti Revillagigedo malaksid ti Is-isla ti Clarion


text:
Geoffrey Chaucer
Ni Geoffrey Chaucer ( /ˈtʃɔːsər/; c. 1343 – 25 Oktubre 1400), naamaamuan a kas ti Ama ti Ingles a literatura, ket nawatiwat a naipanpanunotan nga isu ti kalatakan nga Ingles a mannaniw ti Tengnga a Panpanawen ken isu idi ti immuna a mannaniw a naipunpon idiay Suli ti Mannaniw ti Westminster Abbey. Bayat nga isu ket nakagun-od ti dayaw iti las-ud ti kabibiagna a kas maysa a mannurat, pilosopo, alkimiko ken astronomo, a nagararamid kadagiti sientipiko a tratado iti astrolabio para iti agtawen ti sangapulo nga anakna a lalaki a ni Lewis, ni Chaucer ket nagtartaripatu pay ti aktibo a karrer iti sibil a serbisio a kas maysa a burokrata, kortesano ken diplomatiko. Kadagiti adu nga obrana, a mairaman ti Ti Libro ti Dukesa, ti Kamara ti Dayaw, ti Sarita ti Nasayaat a Babbai ken Troilus ken Criseyde, isu ket naindayegan a naamammuan tatta nga aldaw para iti Dagiti Sarita ti Kanterberi. Ni Chaucer ket maysa a nangruna a pigura iti panagrang-ay ti panakalehitimado ti bernakulo, Tengnga nga Inggles, iti panawen dagiti naturay a literario a pagsasao iti Inglatera ket Pranses ken Latin.
Paammo[urnosen | urnosen ti taudan]
Dagiti nagibasaran[urnosen | urnosen ti taudan]
- Chaucer: Dagiti Rehistro ti Biag, Martin M. Crow kenClair C. Olsen. (1966)
- Hopper, Vincent Foster, Dagiti Kantenberi a Sarita ni Chaucer (Napili): Ti maysa nga Interlinear a Panakaipatarus, Edukasional a Serie ni Barron, 1970, ISBN 0-8120-0039-0
- Morley, Henry, Ti Umuna a Panakailadawan ti Inggles a literatura, Cassell & Co., 1883, manipud ti Unibersidad ti Harvard
- Skeat, W.W., Ti Kompleto nga Obobra ni Geoffrey Chaucer. Oxford: Clarendon a Pagmalditan, 1899.
- Speirs, John, "Ti Mangararamid a Chaucer", Londres: Faber ken Faber, 1951
- Ti Igid ti Karayan a Chaucer, maika-3 nga ed. Houghton-Mifflin, 1987 ISBN 0-395-29031-7
- Ward, Adolphus W. (1907). "Chaucer". Edinburgh: R. & R. Clark, Ltd.
Dagiti silpo ti ruar[urnosen | urnosen ti taudan]
Midia a mainaig kenni Geoffrey Chaucer iti Wikimedia Commons
Dagiti inadaw a sasao a mainaig kenni Geoffrey Chaucer iti Wikiquote (Ingles)


text:
Ronaldo Puno
Ni Ronaldo V. Puno (naiyanak idi Abril 25, 1948), ket maysa a mangimaton ti kampania kadagiti politika iti Filipinas. Isu ket nagsuporta kadagiti panagtaray ti presidente ken panagabak ni Fidel Ramos, Joseph Estrada, ken Gloria Macapagal Arroyo.
Isu ket sigud idi a kaunegan a sekretario ti Filipinas, ken maysa pay idi a pannakabagi ti Kongreso. Isu pay ket mangidaulo iti Kampi, ti kangrunaan nga administratibo a partido ni Gloria Macapagal Arroyo.
Dagiti nagibasaran[urnosen | urnosen ti taudan]
- ^ Naidutok babaen ni Presidente Gloria Macapagal-Arroyo a kas ti Sekretario iti Kaunegan ken Lokal a Gobierno.


text:
Wagayway ti California
Ti Oso a Wagayway ket isu ti opisial a wagayway iti estado iti California. Ti nasakbayan daytoy a wagayway ket naipatayab idi 1846 a Gulo iti Oso a Wagayway a makunkuna metten nga Oso a Wagayway.
Ti agdama a wagayway[urnosen | urnosen ti taudan]
Ti immuna nga opisial a bersion iti Oso a Wagayway ket naampunan babaen ti Lehislatura iti Estado iti California ken napirmaan a kas linteg babaen ni Gobernador Hiram Johnson idi 1911 a kas isu ti opisial a naiestaduan a wagayway..[1]
Dagiti nagibasaran[urnosen | urnosen ti taudan]
- ^ The Statutes of California and Amendments to the Codes passed at the Thirty-Ninth Session of the Legislature 1911, Chapter 9, p. 6


text:
Sangalubongan nga Eropuerto ti Tan Son Nhat
Ti Sangalubongan nga Eropuerto ti Tân Sơn Nhất (IATA: SGN, ICAO: VVTS) (Bietnamis: Sân bay quốc tế Tân Sơn Nhất, Bietnamis: Cảng hàng không quốc tế Tân Sơn Nhất) ket isu ti kadakkelan a sangalubongan nga eropuerto ti Bietnam iti termino a kalawa (800 ha/1,977 akre no maipada ti 650 ha/1,606 akre ti Sangalubongan nga Eropuerto ti Noi Bait ti Hanoi ken ti Sangalubongan nga Eropuerto ti Da Nang idiay Đà Nẵng[1][2]). Daytoy ket adda ti pakabaelanna a mangtengngel ti 15-17 a riwriw a pasahero ti tungngal maysa a tawen, no maipada ti malaon ti Hanoi - ti eropuerto ti Noi Bai iti 8 a riwriw a pasahero ken dagiti 2 a riwriw a pasahero ti Da Nang .[2] Daytoy ket isu pay ti kadakkellan nga eropuerto ti Bietnam babaen dagiti natengngelna a pasahero (nga adda dagiti nakarkulo a bilang ti 12.5 a riwriw a pasahero idi 2009, a pakaidagupan para iti adadu ngem kagudua kadagiti amin panagtayab a trapiko ti pasahero ti Bietnam),[3][4] nga agserserbi ti Siudad ti Ho Chi Minh ken ti pay Dong Nam Bo idiay akinabagatan a Bietnam. Ti IATA a kodigona ket SGN a daytoy ket naala idi manipud ti dati a nagan ti siudad a Saigon. Isi 2010, ti eropuerto ket nagtengngel kadagiti 15,500,000 a pasahero ken 130,547 a panaggungunay dagiti maipatayab alugan. Idi 2011, ti eropuerto ket nagtengngel kadagiti 16,668,400 a pasahero ken 593,494 metriko tonelada nga awit.[5]
Dagiti nagibasaran[urnosen | urnosen ti taudan]
- ^ Opisial a Sapot ti pagsaadan ti Sangalubongan nga Eropuerto ti Tan Son Nhat
- ^ a b Vietnam Aviation Magazine (Tạp chí Hàng không), Oktubre 2007 a pablaak (ti magasina nga inpablaak babaen ti Turay ti Panagpatayab ti Bietnam ), iti artikulo a Mabalin kadi ti maysa a sangalubongan nga eropuerto idiay Probinsia ti Hai Duong ?
- ^ Panagpadakkel ti Saigon - Ti Sangalubongan nga Eropuerto ti Tan Son Nhat iti Warnakan ti Sài Gòn Giải Phóng idi 13 Oktubre 2007 [1]
- ^ Dua pay a panagtayab ti tunggal maysa nga aldaw idiay Hanoi Saigon para iti Pacific Airlines iti “Vietnamnet.net, naala idi Nobiembre 11, 2007, (Bietnamis) [2]
- ^ "Parmata ti panagrang-ay ti Eropuerto ti Tan Son Nhat (pagsasao a Bietnamis laeng)". Korporasion dagiti Akinabagatn nga Eropuerto.
Kasilpo iti ruar[urnosen | urnosen ti taudan]
Midia a mainaig iti Sangalubongan nga Eropuerto ti Tan Son Nhat iti Wikimedia Commons


text:
Salug, Zamboanga del Norte
Ti Salug ket maysa a maika-3 a klase nga ili iti probinsia ti Zamboanga del Norte iti Filipinas.
Dagiti baranggay[urnosen | urnosen ti taudan]
Ti Salug ket nabennebenneg iti 23 a barbaranggay.[2]
- Bacong
- Balakan
- Binoni
- Calucap
- Canawan
- Caracol
- Danao
- Dinoan
- Dipolod
- Fatima (Pogan)
- Ipilan
- Lanawan
- Liguac
- Lipakan
- Mucas
- Pacuhan
- Poblacion (Salug)
- Poblacion East
- Pukay
- Ramon Magsaysay
- Santo Niño
- Tambalang
- Tapalan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Zamboanga del Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 17 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Zamboanga del Norte". Datos ti Populasion ti Ili. Dibision ti Panagsukisok ti LWUA. Naala idi 17 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
DOMINICAN REPUBLIC
Ti Kaunaan a Tuleng nga Immawat iti Kinapudno
José Pérez
NAYANAK 1960
NABAUTISARAN 1982
ABABA A PAKASARITAANNA Idi ubing pay ni José, natignay a mangammo iti kinapudno gapu iti ayat dagiti kakabsat uray no awan ti makaammo iti sign language iti kongregasion.
NAGBALINAK a tuleng idi ubingak ket nasursurok ti sign language iti eskuelaan para kadagiti tuleng. Damo a nayam-ammo kaniak ti kinapudno idi 11 ti tawenko idi inawisnak ti kaarrubami a Saksi a pamilia a makigimong. Diak idi maaw-awatan dagiti palawag ngem nabara ti pannakilangenda kaniak isu nga intultuloyko ti nakigimong. Adu ti nangaw-awis kaniak iti pannangan ken kadagiti aktibidadda.
Nagbalinak nga agibumbunannag idi 1982, ken nabautisaranak iti dayta met la a tawen. Idi 1984, nagkasarkami ken Eva a maysa met laeng a tuleng. Uray no awan ti nauneg a pannakaawatmi kadagiti dadduma a kinapudno iti Biblia, ammomi a pudpudno ti organisasion ni Jehova gapu iti pagilasinan nga ayat ken maragragsakankami a makikadua iti kongregasion.—Juan 13:35.
Idi 1992, nayurnos ti pannakaisuro ti American Sign Language (ASL) kadagiti dadduma a kakabsat. Rinugian dagitoy nga agibumbunannag a sapulen dagiti tuleng ken ikasaba ti naimbag a damag kadakuada. Idi 1994, ad-adda a rimmang-ay ti trabaho iti sign language idi naimbitaran iti sangay ti agassawa manipud Puerto Rico a mangisuro iti sign language iti 25 a kakabsat.
Iti dayta met la a tawen, nangrugikamin a makigimong ken Eva iti kabbaro a grupo ti sign language. Ad-adda a naawatanmi dagiti isursuro ti Biblia idi makigimgimongkamin iti sign language, kas koma iti panangkarit ni Satanas iti unibersal a kinasoberano ni Jehova ken ti akem ti Mesianiko a Pagarian iti panggep ti Dios.
Idi Disiembre 1, 1995, nabuangay dagiti kongregasion a sign language iti Santo Domingo ken iti Santiago. Idi Agosto 2014, addan 26 a sign language a kongregasion ken 18 a grupo.
Insuromi nga agassawa kadagiti tallo nga annakmi ti sign language kas damo a pagsasaoda. Tumultulong ti inauna nga anakmi a ni Éber iti sign-language translation iti sangay ti Estados Unidos. Agserserbiak kas ministerial nga adipen iti kongregasion, ket regular pioneer met ni Eva.